text:
کُنیرے بوزکھ کُنہِ نو روزکھ
امۍ کنرن کوتاہ دیت جلاو
عقل تہ فکر تور کوت سوزکھ
کمۍ مالہِ چیتھ ہیوک سہ دریاو
شیخ العالم
کُنیر گوو توحید۔ خدایہ سنز ذات چھیہ لاشریک۔ کُنۍ۔ بوزُن گوو کنہِ چیزس کن تھاون۔ کنہِ چیزس کن دھیان دین۔ کانہہ چیز سمجھن تہ زانن۔ بوزن گوو حساب لگاون تہِ۔ روزُن گوو کنہِ جایہ ٹھہرن، قرار کرن۔ "کُنیرے بوزکھ” چھہ شرطیہ فقرہ۔ اکھ فرض کرنہ آمت صورت حال۔ اگر تہِ سپدِ، اگر خدایہ سنز ذات سمجھنۍ ہیکھ، زاننچ کوشش کرکھ، کنہِ روزکھ نہ۔ کنہِ نہ روزن گوو وحشت طاری گژھن تہ کنہِ جایہ نہ قرار لبُن۔ بیاکھ معنی گوس پنن آسُنے راوُن۔ جلاو دین گوو نپہ نپہ کرن، چمکن۔ نون نیرُن۔ یعنی امہ کنرہ منزہ کوتاہ، لانہایت دراو نون۔ عقل چھیہ انسان سنز زان حاصل کرنچ صلاحیت یمچ بنیاد پانژن حیسن پیٹھ چھیہ تہ فکر چھیہ امہ صلاحتچ عمل۔ "توت کوت سوزکھ” گوو عقلہ ہند توت نہ واتن، رسایی نہ حاصل گژھنۍ۔ وتی ژھۅکن۔ تریم مصرعک عقل واتہِ نہ توت تام چھہ دۅشونی کتھن پیٹھ لاگو۔ عقل ہییکہِ نہ کنرس تام وٲتتھ تہ توت تام تہِ نہ یہ امۍ کنرن بود چھہ کورمت، لانہایت جلاو۔ لفظ "تور ” چھہ قابل غور۔ تور کوت سوزکھ یعنی کانہہ وسیلہ چھہ نہ تہ بییہ چھیہ نہ سۅ کانہہ مخصوص جاے یوت کانہہ چیز سوزنہ ییہِ۔ بوزکھ لفظہ کہ تعلقہ ونو زِ کنرس حساب لگاون چھہ ناممکن۔ اسۍ ہیکو نہ امہ کس جلاوس تہِ حساب لٲگتھ۔ خدا (توحید) سمجھن تہ زانن چھہ نہ انسانہ سندِ خاطرہ ممکن۔ ٲخری مصرعہ چھہ اتھ مابعدالطبیاتی خیالس اکہ مثالہِ سیتۍ محبتہ سان (مالہِ) سمجھاونچ کوشش کران۔ یہ چھہ ضرب المثل۔ دریاو چینک چھہ نہ سوالے۔ پیٹھہ کُس دریاو؟ "سہ دریاو” یُس سانہِ دریاوہ تہِ زیادے دریاو چھہ تکیازِ دریاو چھہ لگارتار، ژھینہ روس، ہمیشہ وسوُن۔ یُس چیۍ چیۍ تہِ ختم گژھہِ نہ ۔ سہ روزِ تتۍ تیتھے۔ سہ چھہ یہ دپۍ زِ تہِ ازلی ابدی۔
یہ شروک چھہ توحید وجودی یس کن اشارہ۔ یمہ مطابق خدایہ سندِ مفرد ذاتہ تہ وجودہ ورٲے بییہ کانہہ/کینہہ موجود چھہ نہ۔
کُنرس وون میہ خدایہ سنز ذات، اسۍ ہیکو اتھ صرف کُنیر تہِ ؤنتھ یا ونوس "کینہہ نہ”۔
اتھ شروکس منز چھہ /ک/ آوازِ ہند تکرار۔ گۅڈنکین دۅن مصرعن منز چھہ/ن/ آوازِ ہند تہِ تکرار یُس قابل توجہ چھہ۔ یم زہ آوازہ رٔلتھ چھہ لفظ "کُن” تہِ بنان۔ یم آوازہ چھیہ کُنرہ چہ تہِ کلیدی آوازہ۔


c: text/html

text:
زٲژ:جَلدی تَعارُف مَدَتھ صَفہٕ
زٲژ "جَلدی تَعارُف مَدَتھ صَفہٕ" مَنٛز صَفہٕ
یِم صَفہٕ چھِ یَتھ زٲژ مَنٛز، کُل 69
ت
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/1
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/2
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/3
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/4
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/5
- مَدَتھ:تَصویٖر تَعارُف ظٲہِر اؠڈِٹ خانَس مَنٛز/6
- مَدَتھ:تَصویٖر تَعارُف کوڈ اؠڈِٹ خانَس مَنٛز/1
- مَدَتھ:تَصویٖر تَعارُف کوڈ اؠڈِٹ خانَس مَنٛز/2
- مَدَتھ:تَصویٖر تَعارُف کوڈ اؠڈِٹ خانَس مَنٛز/3
- مَدَتھ:تَصویٖر تَعارُف کوڈ اؠڈِٹ خانَس مَنٛز/4
- مَدَتھ:تَصویٖر تَعارُف کوڈ اؠڈِٹ خانَس مَنٛز/تَمام
- مَدَتھ:تَعارُف
- مَدَتھ:تَعارُف طَرٕز نامہٕ/1
- مَدَتھ:تَعارُف طَرٕز نامہٕ/2
- مَدَتھ:تَعارُف طَرٕز نامہٕ/3
- مَدَتھ:تَعارُف طَرٕز نامہٕ/4
- مَدَتھ:تَعارُف طَرٕز نامہٕ/5
- مَدَتھ:تَعارُف طَرٕز نامہٕ/6
- مَدَتھ:تَعارُف وِکیٖپیٖڈیا رَہنُمٲیی/1
- مَدَتھ:تَعارُف وِکیٖپیٖڈیا رَہنُمٲیی/2
- مَدَتھ:تَعارُف وِکیٖپیٖڈیا رَہنُمٲیی/3
- مَدَتھ:تَعارُف وِکیٖپیٖڈیا رَہنُمٲیی/4
- مَدَتھ:تَعارُف وِکیٖپیٖڈیا رَہنُمٲیی/5
- مَدَتھ:تَعارُف وِکیٖپیٖڈیا رَہنُمٲیی/6
- مَدَتھ:تَعارُف وِکیٖپیٖڈیا رَہنُمٲیی/7
- مَدَتھ:تَعارُف کَتھ صَفہٕ/1
- مَدَتھ:تَعارُف کَتھ صَفہٕ/2
- مَدَتھ:تَعارُف کَتھ صَفہٕ/3
- مَدَتھ:تَعارُف کَتھ صَفہٕ/4
- مَدَتھ:تَعارُف کَتھ صَفہٕ/5
- مَدَتھ:تَعارُف کَتھ صَفہٕ/6
- مَدَتھ:تَعارُف/ٲخری خَیال
ح
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/1
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/2
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/3
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/4
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/5
- مَدَتھ:حَوالہٕ تَعارُف ظٲہِر اؠڈِٹ خانَس مَنٛز/6
- مَدَتھ:حَوالہٕ تَعارُف کوڈ اؠڈِٹ خانَس مَنٛز/1
- مَدَتھ:حَوالہٕ تَعارُف کوڈ اؠڈِٹ خانَس مَنٛز/2
- مَدَتھ:حَوالہٕ تَعارُف کوڈ اؠڈِٹ خانَس مَنٛز/3
- مَدَتھ:حَوالہٕ تَعارُف کوڈ اؠڈِٹ خانَس مَنٛز/4
- مَدَتھ:حَوالہٕ تَعارُف کوڈ اؠڈِٹ خانَس مَنٛز/5
- مَدَتھ:حِکمَتہِ عَملی تہٕ ہؠدایتَن ہُنٛد تَعارُف/1
- مَدَتھ:حِکمَتہِ عَملی تہٕ ہؠدایتَن ہُنٛد تَعارُف/2
- مَدَتھ:حِکمَتہِ عَملی تہٕ ہؠدایتَن ہُنٛد تَعارُف/3
- مَدَتھ:حِکمَتہِ عَملی تہٕ ہؠدایتَن ہُنٛد تَعارُف/4
ظ
ڈ
- مَدَتھ:ڈَبہٕ تَعارُف ظٲہِر اؠڈِٹ خانَس مَنٛز/1
- مَدَتھ:ڈَبہٕ تَعارُف ظٲہِر اؠڈِٹ خانَس مَنٛز/2
- مَدَتھ:ڈَبہٕ تَعارُف ظٲہِر اؠڈِٹ خانَس مَنٛز/3
- مَدَتھ:ڈَبہٕ تَعارُف ظٲہِر اؠڈِٹ خانَس مَنٛز/4
- مَدَتھ:ڈَبہٕ تَعارُف ظٲہِر اؠڈِٹ خانَس مَنٛز/5
- مَدَتھ:ڈَبہٕ تَعارُف کوڈ اؠڈِٹ خانَس مَنٛز/1
- مَدَتھ:ڈَبہٕ تَعارُف کوڈ اؠڈِٹ خانَس مَنٛز/2
- مَدَتھ:ڈَبہٕ تَعارُف کوڈ اؠڈِٹ خانَس مَنٛز/3
- مَدَتھ:ڈَبہٕ تَعارُف کوڈ اؠڈِٹ خانَس مَنٛز/4

robotstxt: allowed

filter: keep


text:
نہج رسالہ کہ اجرا سیتۍ چھہِ کینہہ سوال ذہنس منز وۅتھان۔ یمہ ساعتہ میہ نیب شروع کور میہ برونہہ کنہِ ٲسۍ کینہہ اہم مسلہ یمن پیٹھ بہ امہ کہ ذریعہ کتھ کٔرتھ ڈایلاگچ دعوت دنۍ یژھان اوسس۔
املاہک مسلہ اوس اکھ۔ اتھ کٔر میہ نیبس منز عملی شکل دنچ کوشش۔
عروضک مسلہ اوس بیاکھ یتھ متعلق اکھ کنفیوژن کھڑا کرنہ اوس آمت۔ میہ دژ اتھ روایتی تہ خشک موضوعس نیبس منز واریاہ جاے، شاید ضرورت کھوتہ زیادہ۔ عروضس متعلق کرۍ میہ روایتی تصوراتن سیتۍ سیتۍ لسانیاتی وچھن کونہ کنۍ تہِ تم نکتہ پیش یمن نہ سانۍ ادیب واقف تہِ ٲسۍ۔ زیادہ تر ادیبن گوو سہ سورے کلہ پیٹھۍ۔
سانین نوین ادیبن برونہہ کنہِ نثرکۍ یم نمونہ ٲسۍ تہ یم کاشرِ شعبہ کہ طرفہ بڑھ چڑھ کر پروناونہ یوان ٲسۍ تمن ہندِ جادِ منزہ نوۍ ادیب کڈنہ خاطرہ انہِ میہ تمن ہنزہ کمزوری تہ خامی برونہہ کن تہ تتھ اسلوبس دژ میہ تنقید کہ خاطرہ زیادہ اہمیت یُس زیادہ موزون تہ مناسب اوس تہ کُنہِ نتہ کُنہِ بہانہ کاشر شعبہ کس تدریسس منز رد کرنہ یوان اوس۔
میہ کٔر کوشش زِ نو ۍ ادیب انوکھ برونہہ کن، یتھ منز زیادہ کامیابی سپز نہ مگر خاطر خواہ پیش رفت سپز۔
غرض نیب کہ خاطرہ اوس میہ ذہنس منز اکھ پروگرام، یہ اوس نہ نظمن تہ غزلن ہند خالص اکھ مجموعہ۔
یوت تام نہ نہج رسالہ کانہہ مخصوص نکتہ نظر برونہہ کن انہِ اتھ تہ مثلا شیرازس منز روزِ نہ کانہہ فرق۔ گۅڈنکۍ زہ شمارہ وچھتھ چھہ حوصلہ تہِ ہران تہ مایوسی سپدان۔ حوصلچ تہ خوشی ہنز کتھ چھیہ زِ واریاہن نوین لیکھن والین چھیہ جاے دنہ آمژ، مایوسی چھیہ یہ زِ امین کاملس تہ رحمن راہی یس پیٹھ شایع شدہ مضمون تہ غلام نبی فراقنۍ مطبوعہ شاعری چھیہ صرف یہ ہاونہ خاطرہ شامل کرنہ آمژ زِ نہج چھہ نہ کنہِ گروپس سیتۍ منسلک۔ ییژ کیا مجبوری ٲس امہ اعلانچ زِ گۅڈے شایع شدہ چیز آیہ شامل کرنہ۔ یہ صفایی کمس چھیہ پیش کرنہ آمژ؟ یہ صفایی چھا ٹینگس تہ راہی یس پیش کرنہ آمژ؟ نیبک یس رویہ ٹینگس تہ راہی یس متعلق چھہ، نہج ما آو دراصل سہ زایل کرنہ خاطرہ کڈنہ؟ کامل تہ راہی یس پیٹھ گۅڈنکۍ سے شمارس منز مضمون شامل کٔرتھ ما چھہ نہج اکھ خود تردیدی سٹیٹمنٹ پیش کران؟ نہج ما چھہ یہندۍ سے دفاعس یا وننس پیٹھ کڈنہ آمت؟
اگر نہج ٹینگ، راہی، مرغوب بیترِ ادیبن ہندۍ نگارشات تہ یمن متعلق شایع شدہ مضمون یا گۅڈے معلوم کتھن ہند پروپیگندا شایع کرنہ خاطرہ کڈنہ آو، تیلہ چھیہ نہ امچ ونکیس صحیح طور کانہہ ریلونس تکیازِ مۅردن چھہ نہ زو اژان۔ کامل یا راہی یا ٹینگ کیا لیکھن وۅنۍ تیتھ یہ تمن وننے رودمت چھہ؟ یمن یہ ونن اوس تہِ چھہ یمو وونمت، وۅنۍ چھیہ بس اداکاری یۅس یم سٹیجن پیٹھ کھستھ کران چھہِ۔ یمن ہنز چھیہ نہ ونۍ کین کانہہ ریلونس۔ بہ ونہ رفیق رازس تام یہ ونن اوس تہِ چھہ تمۍ تہِ گۅڈے وونمت تہ بھرپور اندازس منز وونمت۔ ییتہ یور کیا گژھہِ آسن یمہ کنۍ اکھ نوو رفیق راز برونہہ کن ییہ۔ یہ گوو رفیق راز یُس ونہِ تخیلی طور سرگرم چھہ، تا بحال چھیہ نہ کامل یا راہی یا ٹینگ سنز کتھے۔
نہج رسالک مرکز گژھہِ نوو ادیب آسن۔ نوین ادیبن گژھہِ یہ نکتہ فکرِ ترُن زِ یوت تام نہ اسۍ پننین پیش رون نش انحراف کرو، ادب ہیکہِ نہ برونہہ پکتھ۔ ییلہ پیش رو ییتیاہ بڈۍ بنن زِ تم بنن نوین ادیبن ہندِ خاطرہ اکھ نفسیاتی ٹھور اکھ ناقابل عبور معیار، زانن گژھہِ انحراف چھہ ضروری۔ ییتہ نیو ٹی ایس الیٹ تس پتہ ینہ والیو شاعرو رد کٔرتھ، اقبال فہیمنۍ پاٹھۍ وونکھ نہ الیٹ سنز شاعری چھیہ نہ شاعری بلکہ وونکھ سۅ چھیہ نہ سۅ شاعری یۅس تم لیکھنۍ یژھان چھہِ۔ تمو بدلوو پننہ خاطرہ شاعری ہند رۅخے۔ الیٹ سند آبجیکٹیو کورلیٹیو آو سیودے رد کرنہ، شاعرو لٲج ذاتی شاعری کرنۍ۔ پرانہ جنریشنہ ہنز چھتر چھایا منز چھہ نہ ادب تخلیق کرنہ یوان۔ پرانین تھپھ کرتھ چھہِ تمے پکان یمن پانس کوٹھۍ آسن نہ۔
اگر یمن سانین بزرگ ادیبن متعلق مطالعہ پیش ین کرنہ، سۅ روزِ مردہ زندہ کرنہ کھوتہ زیادہ بہتر کٲم۔ تمن مطالعن منز وچھو اسۍ زِ یم کتھہ پاٹھۍ چھہِ سانہِ خاطرہ رلیونٹ۔ مگر تتھ منز تہِ گژھۍ ژھری عقیدت تہ لحاظ تہ ادب (مطلب عزت) بدلہ ادبی معیار پیش نظر روزنۍ۔


text:
تمۍ وۆنم ہنا ژکھہِ سان ہیو۔ "ژیہ ترنے نہ یمہ کتھہ فکرِ۔ یم چھہِ قانونی نکتہ۔ یہ بڑا نازک مسئلہ ہے۔ یہ چھہ نہ وۅتھہِ دیدی تہ شیرِ بتہ۔”
امۍ تج میزہ پیٹھہ سگریٹ ڈبۍ۔ میہ لج ژھۅپہ۔
امۍ زول سگریٹ۔ پان پتھ کن ترٲوتھ پھکرووُن تالوس کن اکھ گۆن دہۍ لۅمبکھ، یُس ہنہِ ہنہِ تنیوو، پھہلیوو تہ سارۍسے کمرس آو چھکرنہ۔ تہ ٲخرس پننہِ وجودچ بد بۅے پتھ کن ترٲوتھ میول واوس سیتۍ واو۔
میہ ٲس ژھۅپہ لجمژ، اما پۆز سونچان اوسس کینہہ منوش کیازِ چھہِ ٲسہ کنۍ دُہ پھکرۍ پھکرۍ اندۍ پکھس بد مشک بناوان۔ پانہ خبر کیا کیا سۅکھ بوگان، مگر بیین پھرکھ تہ تم پشرٲوتھ لسُن بسن مشکل بناوان۔ بہ اوسس یمنے غۅطن زِ ماۍ وۆن بییہ: "بوز ، کتھ چھیہ نہ جسمچ۔ یہ دھڑ کی بات نہیں۔ یہ چھہ کلک معالہ۔ میہ کیا چھم تسندس مسلس تہ مازس کرُن۔میہ چھہ مسئلہ زِ لاشے کلہ اوس تہ کور کن اوس۔” تمۍ وۆن زور دِتھ۔ "یہ اصل مسئلہ ہے۔”
میہ کٔر فکرا زِ لیہ تہِ کیا انسان کلہ تہ کاڈِ رۆس۔ یُس سر سر سہ چھہ اتھۍ کلہ کھاسرِ۔ میہ پھٹرٲو پننۍ ژھۅپہ تہ پان سۅمبرٲوتھ پرژھمس بلۍ۔”اہن حض تۅہہِ چھیہ نا خبر اوسس کور کُن کلہ؟”
"ہم کو سب معلوم ہے۔” تمۍ وۆن دند چیرتھ ہیو۔ "تمن چھیہ خبر اسۍ کرو گڑبڑ گٹالا تہ نمو پنن باز زینتھ۔ مگر ہم نے کچی گولیاں نہیں کھائی ہیں۔ بہ گوس تتھ کیت پرون ماکن۔ بہ چھس نہ راتھ دراس کالجہ تہ از بنیوس اوریور ہارہ وارہ پلنٲوتھ تھاندار۔ تہِ گیم وۅنۍ ترہ ؤری پلسہ بتہ کھیوان۔ میہ نِشہ نہ وۅٹہ۔”
یہ کتھ بیٹھ میہ۔ انسان ہیکہِ نہ اکس ماکنس نِشہ وۅٹھ کڈتھ، ادہ یُس دۅن ماکنن منز ہینہ ییہِ، تمس چھیہ پانس لۅتہِ پاٹھۍ کریا کرمچ تہ لحذ ہنز صورت تھاونۍ کٔرتھ۔ ماکن گۆو ماکن۔ یتھ انگس چپرتھ گۆو تتھ وۅتھہِ نہ تھۆد کوتاہ تہِ تچھۍ توس۔ تی گۆو اتھ لاشِہ یۅسہ دۅن ماکنن اندر ہینہ ٲس آمژ۔
میہ ٲس پیٹھۍ پیٹھی کتھا کنن گٲمژ، اماپوز خبرا ٲسم نہ کینہہ تہِ۔ اوہ کنۍ اوسس محض پننہِ زانۍ خاطرہ قصک ژۆک زانن یژھان۔ نتہ بہ کانہہ فیصلۍ اوسس نہ زِ نیاے بوزتھ دمہا تتھ ژھین۔ توپتہ یود تہِ تہِ خیال آسہم دۅن ماکنن منز پیتھ کھیمہ ہا بے لپر۔ جنن ہیکہِ کانہہ کۅجنے پیٹھ بہت۔ کتھہِ واوُر دیاوناونہ خاطرہ پرژھس میہ بییہ۔ "تۅہہِ آسہِ پتہ پہن خبر لجمژ، نتہ کتہِ تلہِ ہے خام پوریک تھاندار تۅہہِ نِشہ وۅٹھ۔”
میہ باسیوو امس گۆو پھر۔ تکیازِ گردن گیس ہنا ہج، وٹھن پھۆلس اسُن تہ اچھن پھیرس شیطانۍ چمک ہِش مگر اتھۍ سیتی آیس بمہ چارنہ۔”یہ چھیہ سٲرے امس عمہ کنسٹپلہ سنز غلطی۔ خبر زانہ ہنہ؟” امۍ پرژھم۔
"اہن حض کیازِ نہ۔” میہ وۆنس زاننہ کرنہ رۆستے۔
"امۍ احمقن رکوو نہ سہ نفر۔” یہ لۆگ وننہِ۔”میہ کٔرن نہ اندر کن خبر۔ نتہ لگہِ ہے میہ دودھ کا دودھ اور پانی کا پانی سٲرے خبر۔ توتہِ نیہِ میہ پننۍ کاغذ درست کٔرتھ۔”
"اہن حض سہ اوس کُس نفر؟” میہ پرژھس کتھہِ ہنا واش کڈناونہ کہ غرضہ۔
"تہِ چھم نہ خبر۔ عمہ کنسٹپلن کلہ۔”امس کھۆت جکھ ہیو۔ "گۅڈہ چھکھ نہ بیچھتھ تہِ بنان تہ گژھان چھم سپاہ برتی۔ یمن چھا کاڈۍ۔یہ معاملے کی نزاکت نہیں سمجھتے ہیں۔ سہ گژھتھ چھم ونان یہ حض اوس کستام گرۍ سوار۔دپان پوشہ مرگہِ بونہِ تل چھیہ لاش پیمژ۔دتس جواب۔ ہیو خرا، تم نے اس آدمی کو چھوڑا کیسے؟سہ اوس کُس، کتیک؟ تمی زن آسہِ ہے قتل کۆرمت۔کیوں؟ ہوسکتا ہے۔ تھانہ دارس چھہ آسان دہن کتھن سنن۔ کنہ نہ؟”
"توت تام حض چھہ پوزے۔بییہ تہِ کٔرتھ تۅہہ ہیو اگرہ نگر مشہور تھانہ دار۔ وۅنۍ کیا اتھ چھا کانہہ ٹھونٹھ یوان؟”
"ٹھونٹھ؟” تمۍ مژراوِ راتہ مۅغل چالہِ اچھ، کھوورِ اتھہ تھٲون پلسہ ٹوپۍ پتھر تہ کٲر تُلتھ وۆننم۔ "ٹھونٹھ شونٹھ کوئی نہیں ہے۔ اسہِ چھیہ یژھہ واریاہ کھیلہ گنزمژہ۔ سانۍ کاغذ چھہِ نہ کچ۔خام پورچ تھانہ دٲرل ژانس اورۍ۔کاغذ بول اٹھیں گے۔” یہ ؤنتھ ترووُن ٹھہہ ٹھہہ اسناہ۔ میہ تہِ آیوو، سیتی سوچم، پانا یہ کتھ تام پیٹھ وسان، ژیہ زن کیا گوے۔امۍ تل میزہ پیٹھہ چہ رکابہِ منزہ کھنڈہ پھۆلا ہیو کیہہ تام تہ ترووُن ٲسس۔ سیتی کٔرن میہ تہِ مازرتھ۔ "کھیہ سا۔یہ چھے بڈہ مزہ دار چیزا۔”
میہ تہِ تل پھۆلا تہ ترووُم ٲسس۔ پزۍ کنۍ لۆگم بڈہ میوٹھ۔ میہ سونچ یہ تہ میٹھیوو، دس ترک۔
"اہن حض تہ خام پوریک تھاندار تہِ ما بیہہ کھۅڈ پھینچہ رۆس۔ تمۍ تہِ آسہِ کینہہ نتہ کینہہ سوچتھ تھوومت۔”
"سوچنے دو جی۔ کاڈۍ پینس پانس وسۍ۔تمس کر چھہ سوچن تۆگمت زِ از تگیس۔” امۍ کۆڈ نرِ تلتھ واش ہیو تہ ٹوپۍ دژن کلس۔امہ پتہ وۆنن زامن ہش کران۔ "تمس یۅسہ شیطانی کرنۍ ٲس سۅ کٔرن۔ اتہِ اور کیا کرِ۔ہم ہر طرح چوکس ہیں۔”
"شیطانی کیا ہش ٲسن کرمژ؟” میہ پرژھس چارۍ آیہ۔
"آ۔ بے ونے۔” تمۍ گلنوو کلہ اول وانگن نۆن کڈنہ کہ آیہ۔ "یتھے میہ بوز زِ پوشہ مرگہِ بونہِ تل چھیہ لاش پیمژ، میہ تل یکدم پنن عملہ فعلہ تہ دوریوس۔او ٚت تام لۆگُے وقت۔سون تھانہ ما چھہ خام پورچ واتل پہر۔ یتھ چھہ بۆڈ جیورس ڈکشن۔یتھے اسۍ اور واتۍ، سہ وچھم کژتام اۆک کانیل کنسٹپل ہیتھ وٲتتھ پیومت۔لاش بونہِ تل پڑاہ۔ مگر میں سب بدمعاشی سمجھ گیا۔ اسیا تارنۍ۔ مسس تیا کپس۔” امۍ تل بیاکھ کھنڈہ پھۆلا تہ وولنس کنے بریکھ۔
بہ اوسس زانن یژھان زِ اکس لاشہِ کتھ اوس دۅن تھاندارن دورُن۔ یمۍ سندس بنس منز لاش ٲس سہ زانہِ ہے تہ کار زانہِ ہے۔ اوے پرژھمس حیرانی سان۔ "اہن حض تہ لاش کہندس جیورس ڈکشنس منز ٲس؟”
"لاش ٲس نہ کٲنسہِ ہندس تہِ جیورس ڈکشنس منز۔ لاش دو تھانوں کے درمیان ڈمارکیشن لاین پر تھی۔ اسہِ اوس لازما گژھن۔ تمن تہِ اوس واتن۔ بہ کتہِ ونہ تم کیازِ ٲسۍ نہ آمتۍ۔ ہم کوئی غلط بات نہیں کہیں گے۔” امۍ ترٲو کٲر تُلتھ دارِ نیبر کن نظر۔ اتہِ ٲسۍ پلسہ والۍ جوراہ سڑکہِ پیٹھ کس تام ٹاپہ وان۔ میہ تہِ ٲس اور سیود نظر۔
"اہن حض توتہِ کیا گۆو۔” میہ پرژھس سیزرہ پٲٹھی۔ "اکھا کرۍ زِ ہو تفتیش۔”
"تہِ کیا گۆو اکھا؟” تمۍ کۆرم ہزل۔ "تفتیشک حق چھہ صرف تمس آسان یمۍ سندس جیورس ڈکشنس کن لاشہِ رجوع آسہِ۔”
"اہن حض تہ سۅ ٲس تہندی وننہ ڈمارکیشن لاینہِ پیٹھ۔” میہ وۆنس۔
"وہ تو ٹھیک ہے، مگر لاشہِ کور کن اوس کلہ۔ یہ چھہ انزراوُن۔” امۍ وۆن۔
بہ رووُس۔ کینہہ پیوم نہ پلہِ۔ امۍ کریایہ برونہہ تہِ کلچ کتھ ، مگر تمہِ وزِ نیہِ میہ سۅسرسری پٲٹھۍ۔ میہ پرژھس۔ "اہن حض تہ کلس کیا چھہ اتھ معاملس سیتۍ تعلق؟”
"تعلق ہے، ضرور ہے۔” تمۍ وۆن زور دِتھ۔ "میۍ برونٹھے وۆنے ژیہ ترنے نہ یمہ کتھہ فکرِ۔ یہ چھہ قونونی نکتہ۔ ہرگاہ دۅن تھانن ہنز ڈمارکیشن لاینہِ پیٹھ کانہہ لاش آسہِ، تتھ ہیکہِ صرف سے تھانہ قبضس منز أنتھ یمۍ سندس جیورس ڈکشنس کن لاشہِ کلہ آسہِ۔”
بہ گوس ہے بنگہ تہ کریمانہ کڈانے پرژھمس۔ "اہن حض تہ اتھ لاشہِ کور کن اوس کلہ؟”
"یہی بدمعاشی ہے۔” تمۍ وۆن کلہ تہ پان ألراوان۔ "یہ خام پوریک لاشہِ واتل اوسے برونٹھے پوشہِ مرگہِ اندر وٲتتھ پیومت۔ شیطان کا پرکالہ۔ میں سب چالاکی سمجھتا ہوں۔ امۍ اوسے لاشہِ پننس جیورس ڈکشنس کن کلہ پھرنوومت۔ لاشہِ انہِ ہے پننس قبضس منز۔ اسۍ گیہ پرانۍ کھلاڑۍ۔ اما بہ دمہ ہسہ تتھ اتھ وتھ۔”
میہ اوس وۅنۍ سورے معاملہ عیاں سپدمت، اماپۆز اکھ کتھ ٲس روزان۔ توے پرژھمس۔ "تۅہہ کیا ہیو کۆروہ؟”
"بہ دمہ ہسہ لاش قبضس منز اننہ۔ تمن پھتۍ فقیر کنسٹپلن کرنٲوس پننین سپہن اتھہِ خوب لٲٹھۍ۔ وۆتھ نیاے تہ وۆتھ۔ کاغذ خود بولیں گے۔ پیومت چھہ اورۍ معاملہ۔”
میہ سونچ ہرگاہ اتھ لاشہِ پرکژ اژِ، چھنا بنان، بہ وتھہ تہ نیرہ پنن گرہ کن۔مگر سیتی پیوم ظۅن تہ وۆنمس۔ "مگر اتھ لاشہِ ۔۔۔وچھ حض سۅ سڑِ۔ ٲخر کوت کال۔۔۔”
تمۍ دژ نہ میہ پورہ کتھ تہِ کرنہ۔ "سڑنے دو جی۔ سوال چھہ کلک۔ سہ کور کن اوسس۔ یوت تام نہ سہ نیاے اندِ، اورۍ چھہ معاملہ اویزان۔”
میہ گیہ ژھۅپہ، ونہا تہِ کیا؟


text:
بہ چھس جموں کشمیر اکاڈمی آف آرٹ کلچر اینڈ لینگویجز کس حالیہ فیصلس خیر مقدم کران یمہ مطابق امہ ادارہ کس کتاب گھرس منز تمام علاقایی زبانن ہندین ادیبن ہنزہ کتابہ ناوہ خاطرہ کمیشنس پیٹھ کننہ ین۔ میہ اوس امہ خاطرہ سیکریٹری اکادمی خالد بشیر صابس سیتۍ رابطہ کورمت۔ وۅمید چھیہ اتھ فیصلس ییہ جلدے عملی شکل دنہ۔ اکادمی ہند سرینگرک کتاب گھر اوس واریاہ کالہ پیٹھہ کینژھا حالاتن مدنظر تہ کینژھا اتھ متعلق امہ ادارہ کہ غیر سنجیدہ رویہ کنۍ ویران۔ وۅمید چھیہ امہ دکانکۍ طاقچہ ین گرد تلتھ رنگہ رنگہ کتابو سیتۍ سجاونہ۔
بہ ییلہ از برونہہ تقریبا 5 وری اتھ دکانس ژاس، اتہِ وچھ میہ کتابہ تھاونہ کہ بنیادی شعورچ کمی۔ کتابہ آسہ بے ترتیبی سان شلفن پیٹھ، واریاہ آسہ گردِ کھیمژہ۔ وۅمید چھیہ مختلف زبانن ہنزہ کتابہ ین اصنافن یا مصنفن ہندین ناون ہندِ مطابق الگ الگ جاین تھاونہ۔ کتابن ہنز خانہ بندی ہیکہ مختلف دورو مطابق تہِ سپدتھ، غرض کانہہ نتہ کانہہ ترتیب گژھہِ آسنۍ۔
تازہ شایع سپزمژن کتابن ہند گوژھ الگ کن ڈسپلے آسن۔ امہ علاوہ گژھۍ رسالہ تہ اخبار تہِ الگ پاٹھۍ کُنہِ مخصوص سٹینڈس پیٹھ تھاونہ ینۍ۔ کاشرِ کتابہ گژھہ نہ صرف سرینگرہ بلکہ جمہِ کس کتاب گھرس پیٹھ تہِ تھاونہ ینہِِ تاکہ جمس منز مقیم دوستن روزن دستیاب ۔ کتابن ہنز انوینٹری (سٹاک) تہ خرید و فروخت گژھۍ کنہِ کمپیوٹر سافٹ ویر کہ مدتہ کرنہ ینۍ تاکہ کۅس کتاب چھیہ تہ کۅس موکلیہ تمیک لگہِ پتاہ تہ تمیک حساب آسہِ ہے پریتھ ساعتہ دستیاب۔ پریتھ فروختس سیتۍ گوژھ اکھ رسید تہِ دنہ ین۔
دکانس منز دستیاب کتابن ہند اکھ مکمل فہرست گوژھ تمن ہند مۅل ہیتھ آنلاین دستیاب تھاونہ ین تاکہ کتابہ ژھانڈن والین راون تہ دکانکۍ چکر لگٲوتھ مۅللۍ دۅہ۔ دکان بند آسنکۍ دۅہ گژھۍ باقی دکانداری کاروبارن مطابق آسنۍ۔
امہ جایہ ہنزِ خوبصورتی تہ سۅ دلچسپ بناونہ خاطرہ گژھۍ سانین اہم ادبی شخصیتن (قدیم و جدید) ہندۍ پورٹریٹ کُنہِ کُنہِ دیوارن پیتھ سجاونہ ینۍ۔


text:
میانۍ افسانہ چھہِ واحد متکلمس منز
نیب رسالن کوٚر معروف افسانہ نگار ہردے کول بھارتی یس سیتۍ تہنزِ تازہ کہانی "گیس بال” کہ تعلقہ کتھ باتھ یۅس بۅنہ کنہِ پیش چھیہ۔ نیب: کہانی ہند بنیادی اسلوب چھہ بیانیہ مگر عام طور چھہ مکالمہ سیتۍ افسانس منز اکھ ڈرامایت پیدہ گژھان ۔ تہندس افسانس منز کیازِ چھہ نہ مکالمہ آسان؟اتھ متعلق کٔرۍتو رژھ کھنڈ کتھ۔ ہردے کول بھارتی: پزر گوٚو یہ زِ میہ گوٚو نہ ازتام ظۅنے زِ میانین افسانن چھا مکالمہ کِنہ نہ۔ تہندۍ سوالن پووم ظۅن۔ اٹھسٹھ پاٹھۍ پٔرم پننۍ پانژھ افسانہ، مکالمہ چھہِ کم مگر چھہِ ضرور۔ میہ چھہ نہ باسان ویسے مکالمہ چھہِ کانہہ خاص ڈراماییت پیدہ کران۔ نہ چھیہ پریتھ جایہ افسانس ڈراماییت براہ یوان۔ سوالک ٲخری حصہ زِ ’’مکالمہ چھہ نہ آسان‘‘ میانۍ لگ بھگ ساری افسانہ چھہِ واحد متکلمس منز یعنی ’’بہ‘‘ پانہ بیان کران۔ اوہ کنۍ چھیہ نہ توٚت تام مکالمچ نوبت یوان یوٚت تام نہ بہ کتھ دوٚیمس پشراوہ تہ پشرٲوتھ دلیل وننۍ چھہ نہ درست باسان۔ بہ چھُس نہ کمنٹیٹر commentator سندۍ پاٹھۍ اوٚک طرف کھڑا روزِتھ اچھو وچھمت حال بیان کرنک پسند کران تہ نہ مناسب مانان۔ جوابک یہ حصہ چھہ بحث ظلب تہ ای میلس منز چھیہ نہ تیژ گنجایش اس لیے ہیکہ بہ صرف یُتے ؤنتھ زِ یہ چھیہ میہ ذاتی راے، غلط تہِ ہیکہِ ٲستھ۔ نیب: یہ چھیہ حقیقت زِ افسانن ہندۍ کردار چھہِ مصنفن ہندۍ ایجاد آسان مگر تمن ہنز بنیاد چھیہ حقیقتس منز آسان یعنی تم چھہِ اسہِ اندۍ پکھۍ انسانن ہندۍ پاٹھۍ آسان۔ یہے کتھ ہیکو اسۍ واقعاتن متعلق تہِ ؤنتھ۔ یہ کتھ مدنظر ہیکوا اسۍ ؤنتھ زِ یہ افسانہ چھہ کینژھا سوانحی نوعیتک تہ کینژھا سیاسی نوعیتک؟ ہردے کول بھارتی: تہند اندازہ چھہ بالکل درست۔ یہ چھہ کینژھا سوانحی نوعیتک تہ کینژھا سیاسی نوعیتک۔ بس صرف چھہ یہ ذہن نشین کرُن زِ یہ چھہ نہ فردہ سنز نلکہ سماجچ سوانح۔ یہ تہِ ہیکو ؤنتھ زِ ’’جرگچ‘‘ سوانح۔ سٲنس سیاست زدہ سماجس منز ہیکیا کانہہ چیز امہِ لاگہِ نشہِ الگ آسن دعوا کٔرتھ۔ خصوصا کشیرِ ہندس ہمعصر دورس منز۔ دوٚیمہِ سوالک جواب تہِ چھہ بحث طلب۔ ضروری چھہ نہ میٲنس دٔپس ستۍ اتفاق کرُن۔ پزر ( عام پاٹھۍ یتھ پزر ونو) وننہ خاطرہ تہِ چھیہ میانۍ کنۍ اللہ تعالے ہن اکھ ومبر مقرر کرمژ تہ بہ چھُس وۅنۍ ومبرِ ہندس اتھۍ پڑاوس پیٹھ۔ یہ پزر باسیم تی چھُس تہندین سوالن ہندس جوابس منز عرض کران۔ نیب: گیس بال چھیہ علامتی معنی تہ اہمیت رٹان۔ تم افسانہ یمن منز گیس بالہِ ہندۍ پاٹھۍاکھ غالب علامت ورتاونہ یوان چھیہ ، تمن منز چھا افسانہ نگار گۅڈے لیکھنہ برونہہ واقعاتن ہنز ہوم ؤرک ذہنس منز کٔرتھ تھاوان کِنہ یہ علامت چھیہ افسانہ لیکھنس دوران پانے ارتقا لبان تہ پننۍ وتھ تہ واقعات بناوان۔ اتھ کتھہِ پیٹھ کرۍ تو پننہِ فنہ کس گاشس منز کتھ۔ ہردے کول بھارتی: گیس بال اکھ علامت، پزر چھہ یہ تہِ زِ امہِ افسانک ظۅن دیت میہ راجیش کول صابن۔ مگر بنان بنان گوٚو یہ میانہِ ذاتک افسانہ ۔ امہِ علاوہ تہِ سپدۍ کینہہ ’’وٲر دات‘‘ ۔ تم گیہ بییہ کُنہِ ساتہ کھۅکھلنۍ۔ ہرگاہ افسانہ کس تتھ صورتس یۅس ذہنس منزکاغذس پیٹھ وسنہ برونہہ تھنہ چھیہ پیوٚان ییلہ یہ صرف روح چھہ آسان، جسمہ بغیرے۔ ہرگاہ تمہِ وزِ پیٹھہ ٲخری لٲنہِ تام اتھ ستۍ ایمانداری ورتاونہ ییہِ تیلہِ چھہ یہ پننۍ وتھ پانے کڈان تہ خٲتمس پیٹھ واتان تہ یہ پراسیس چھیہ منطقی آسنک باس دوان یعنی کتھ چھیہ مجرد آسنہ باوجود credibly logical ہش باسان تہ یہ عمل چھہ بیانس زیادہ سنہ وُن آسنہ علاوہ پرن وٲلس سوچنس پیٹھ کُنہِ حدس تام آمادہ کران۔ واقعاتن ہنز ’’ہوم ورک‘‘ ذہنس منز گۅڈے سجاونہ ستۍ چھہ یہ یمو لازمی اوصافو نشہِ مچھہِ روزان۔ کتھ زیٹھہِ واریاہ نتہ کرہ ہا بہ گیس بالہِ ہندس پس منظرس منز امہِ بیانچ تفصیلہ سان وضاحت۔ نیب: کاشرس منز کیا چھہ افسانک صورت حال تۅہہ ونکیس باسان؟ یعنی اختر محی الدین، ہری کرشن کول، تۅہہِ تہ رتن لال شانتس پتہ چھا کاشر افسانہ برونہہ پوٚمت، پکان کنہِ یہ ژھۅکیوو؟ ہردے کول بھارتی: واریاہ کال گوٚو کھُلہ ڈُلہ پاٹھۍ کاشر افسانہ پرنس یا بوزنس ۔ اس لیے چھہ امہِ سوالک جواب دیُن مشکل۔ یہ کینژھا پران چھہِ تہِ چھہِ تہندِ رسالہ پیٹھہ پران یا چھہ کُنہِ ساتہ تھپہِ تھۅسہِ اکیڈمی ہند کانہہ شمارہ نظرِ گژھان۔ ویسے لیکھن والۍ آسن لیکھانے۔ برونہہ پوٚکا کِنہ نہ ثیقہ پاٹھۍ ہیکو نہ کینہہ ؤنتھ۔ مگر ییژ ہن ہیکو ؤنتھ زِ وُستہ وار تحریکا چھیہ نہ کنیہہ درینٹھۍ گژھان۔ نیب: کشیرِ نیبر روزنہ ستۍ یا فرق پییہ تہنزِ افسانہ نگاری تہ تہندس فنس؟ ہردے کول بھارتی: ساروے کھۅتہ مشکل تہ عذاب دہ سوال۔ کشیرِ نیبر روزنہ ستۍ یا وطن بدر سپدنہ پتہ پییہ واریاہ فرق۔ ژکہِ پھیُر گوٚۅ سوچس تہ اثر پییہ پانے افسانس پیٹھ تہِ۔ بہ چھُس سوپورک تہ اتہِ کس بابایوسف سولس منز چھہ میہ پوٚرمت۔ میہ چھہ تمہِ وقتہ گذرہ اپارِ نارہ پورِ پیٹھہ بڈِ کدلہ تام دوٚیمہِ اندہ ننگلہِ ہندس وۅلر دٔہس ستۍ لگن وٲلس اندس تام تھری ڈی تہ ستتھ ایم ایم بے شمار رنگین تہ بلیک اینڈ وایٹ فلمن ہند خزانہ اندرہ دفن۔ یم ریٖلہ چھیہ میانہِ شۅنگنہ پتہ تہِ چلان تہ میانہِ بے داری منز تہِ ۔ بعضے شعورکین تمن تہن منز ییتہِ اکثر یمہ اکھ اکس overlap سپدان چھیہ۔ یہ گٔر چھیہ میانہِ خاطرہ سیٹھا مشکل آسان۔ امہِ وزِ چھُس بہ پنن پان گانگلہِ کرنچ وشش کران۔ گرا بلڈ پریشر مشین لٲگتھ پانس پریشر وچھان۔ گرا بلۍ گاڈۍ کٔڈتھ سنسان سڑکن پیٹھ آوارہ پھیران تہ بلۍ فون کران۔ یتھین موقعن پیٹھ چھیہ نہ میہ نندر تہِ یوان۔ لازمی کتھ چھیہ زِ امیک اثر پییہ میانہِ افسانہ نگاری پیٹھ تہِ تہ میٲنس فنس پیٹھ تہِ ۔ امیک اثر چھہ میانین رشتن پیٹھ تہِ بعضے واضح پاٹھۍ درینٹھۍ گژھان۔ ٲخرس پیٹھ کرہ بہ عرض زِ یم سوال چھہ تتھۍ یہند جواب ، مکمل جواب 2+2 آیہ ہیکہِ نہ ٲستھ مگر جواب ہیکہِ نہ ژھوٚٹ تہِ ٲستھ تکیازِ یم چھہِ ساری بحث طلب۔


text:
ارۍ نہِ رنگ گوم شراون ہی یے
کر یی یے درشن دی یے
یہ چھا محمود گامی سند کِنہ کانسہِ فرضی ارنہِ مالہِ ہند، تتھ بحثس منز گژھنہ ورٲے ونہ بہ زِ یہ شعر چھہ میہ لۅکچارہ پیٹھے پسند۔ اکھ امہ چہ غنایژ کنۍ تہ دویم امہ کہ مضمونہ کنۍ تہ تریم تمہ مضمون کہ استعاراتی بیان کنۍ۔ یم تریہ خوبیہ اکۍ سے شعرس منز امہ شدتہ سان جمع گژھنہِ چھہ نہ عام۔
غنایت
سانۍ کینہہ نقاد چھہِ غنایتس نچہِ نظرِ وچھنہِ لگۍ متۍ۔ غنایت یودوے شاعری ہندِ خاطرہ ضروری چھیہ نہ مگر اتھ چھہ شاعری سیتۍ ہمیشہ پیٹھہ واٹھ رودمت۔ شاعری ہنز شروعاتے چھیہ غنایت (گیون تہ موسیقی) سیتۍ سپزمژ تہ شعرک یۅہے جز جھہ اتھ پیٹھے بانہ عام لوکن (کلچرس) سیتۍ واٹھ دوان۔ اگر شاعری یونیورسٹی ہندین مخصوص شعبن منز مخصوص طالب علمن تامے محدود تھاونۍ چھیہ، تیلہ چھیہ بدل کتھ۔ تیلہ ہیکو اسۍ شاعری کُنہِ تہِ کارس ؤنتھ، یمہ خاطرہ اتھ خاص طبقس تربیت دنہ ییہ۔ شاعری کتھ ونو امیک فیصلہ چھہ نسل در نسل شعری اظہارچہ تمدنی شراکت داری ہندس نتیجس منزے سپدان۔ اتھ منز چھیہ تبدیلی وارہ وارے مول رٹان تہ سۅ تہِ تنقیدی فیصلو بجایہ یمنے شعری اظہارن ہنزِ تبدیلی ہندِ ذریعہ۔
اسۍ تراوو امہ شعرچہ غنایژ پیٹھ اکھ نظر۔ شعرس منز کتھہ پاٹھۍ چھیہ غنایت پیدہ گژھان؟ گۅڈنیکے چیز وزن تہ ہیت (فارم)۔ یۅس شاعری کانہہ مخصوص ہیت ورتاوِ نہ مثلا آزاد نظم/نثری نظم، تمہ چہ غنایژ منز تبدیلی ینۍ چھیہ لازمی کتھ۔ یہ شعر چھہ وژنہ چہ ہیژ منز یتھ منز قافیہ بندی مصرعن ہنز شکل صورت مقرر کران چھیہ۔ وژن چھہ نہ قافیہ بندی ورٲے کہنی۔ اتھ شعرہ ہیژ منز چھہِ نہ صرف اند قافیہ بلکہ اندرونی قافیہ تہِ یسلہ پاٹھۍ ورتاورنہ یوان۔ وزن ورتاونہ واجین شعرہ ہیژن منز چھہ پریتھ مصرعہ تقریبا برابر زیچھرک (وقفہ) آسان۔ دۅن مصرعن ہند یہ برابر وقفی میژ چھہ اکھ نمونہ ترتیب دوان یُس غنایژ ہند اکھ بوڈ جز چھہ۔
غنایت چھیہ امہ علاوہ (مخصوص) آوازن ہندِ تکرارہ سیتۍ تہِ پیدہ گژھان۔
یتھ شعرس منز چھہِ تریہ ہوی قافیہ /ہی یے/، /یی یے/ تہ /دی یے/ ورتاونہ آمتۍ یتھ اسۍ اند قافیہ ونو۔ دۅن مصرعن ہندس اندس پیٹھ امہ قافیہ کس تکرارس چھہ دویمہ مصرعہ کس شروعس منز امیک ہریمانہ تکرار غنایت پیدہ کران خاص کر یہ کتھ ذہنس منز تھٲوتھ زِ اتھ قافیس منز چھہِ زہ زیٹھۍ مصوتہ فی قافیہ یوان /ای/ تہ /اے/۔ نون (9) لفظن ہندس اتھ شعرس منز چھیہ نہ صرف یمن ترین لفظن ہنز قافیہ ترتیب بلکہ چھہِ امہ علاوہ تہِ اندرونی قافیہ ننۍ نیران۔ /شراون/ تہ /درشن/ چھہِ بییہ زہ لفظ یم ہم قافیہ چھہِ۔ گویا نون (9) منز چھہِ پانژھ (5) لفظ قافین پیٹھ مبنی۔ یُتے نہ بییہ دیوس وون۔ بیاکھ اکھ لفظ چھہ قافیہ رنگۍ نون نیران۔ /کر/ یُس درشن لفظہ کس /در/ حصسس سیتۍ ہم قافیہ چھہ۔ یتھہ پاٹھۍ چھہ قافیہ لفظن ہند تعداد نون (9) لفظن ہندس اتھ شعرس منز شین (6) تام واتان۔
سانۍ نقاد چھہِ پننہ شاعری ہنز یہ بنیادی خصوصیت ترٲوتھ کمہِ تام کلاسیکل یونانۍ شعریاتچ برتری چکاوان یۅس زن سیٹھا افسوسس لایق کتھ چھیہ۔ بہ ونہ بییہ اکہ لٹہِ زِ شعرس منز غنایت آسنۍ چھیہ نہ ضروری مگر شعرچ غنایت چھیہ نہ قطعا شاعری ہند ضد۔ میہ کٔر پیٹھہ کنہِ دۅن زیٹھین مصوتن ہنز کتھ۔ اتھ شعرس منز چھہِ نہ اند قافین ہندۍ صرف تم زہ زیٹھۍ مصوتہ بلکہ چھہِ بییہ زہ زیٹھۍ مصوتہ گوم لفظک /او/ تہ شراون لفظک /آ/۔ زیٹھین مصوتن منز چھیہ ٲسچ حالت یلہ آسان یۅس گیونہ خاطرہ سیٹھا اہم چھیہ۔ یوت ٲس یلہ آسہِ تیوت نیرِ آواز نیبر۔ امہ رنگۍ چھیہ نون /ن/ آواز تہِ اہم۔ اتھ آوازِ منز تہِ چھیہ غنایت۔ نون چھہ تتھ شہس پیٹھ بناونہ یوان یُس ٲسہ وتہِ بجایہ نستہِ کنۍ نیبر کڈنہ یوان چھہ۔ نستہ ہنز وتھ چھیہ یلہ حالژ منز آسان۔ لہذا چھیہ نون آواز تہِ گیونس منز مدد کران تہ اہم۔ وچھو اتھ شعرس منز کٲتیا نون چھہِ چھکرتھ۔ ارۍنہِ لفظک /ن/، رنگ لفظک /ن/، شراون لفظک /ن/ تہ درشن لفظک /ن/۔ یمن ژۅن نونن منز ہیکون اسۍ گوم لفظک /م/ تہِ شامل کٔرتھ تکیازِ /م/ آواز تہِ چھیہ نستہِ ہنزِ یلہ حالژ منز بناونہ یوان۔
نون آوازِ پتہ وچھو اسۍ زِ اتھ شعرس منز چھہ /ر/ آوازِ ہند تہِ تکرار۔ ارۍنہِ لفظک /ر/۔ رنگ لفظک /ر/، شراون لفظک /ر/ تہ درشن لفظک /ر/۔ یم پانژھ (5) ریے آوازہ چھیہ ٲسہ منزہ نیبر نیرن وٲلس شہس پیٹھ بناونہ یوان یتھ جزوی ٹھور کرنہ یوان چھہ۔ چھہ تہ یہ مصمتہ مگر امہ مخصوص صفتہ کنۍ چھہ واریاہن زبانن منز مصوتہ چہ جایہ تہِ ورتاونہ یوان۔ نزدیکی مثال چھیہ سنسکرت۔ /ر/ آوازِ ہند یہ تکرار تہِ چھہ امہ شعرچہ غنایژ منز ہریر کران۔ رنگ گوم لفظن ہند صوتی تنافر چھہ اکھ بیاکھ مسلہ یتھ پیٹھ ونۍ کین کتھ ضروری چھیہ نہ، صرف کرہ اکھ اشارہ زِ امہ سیتۍ چھہ یمن دۅن لفظن /رنگ گوم/ پیٹھ زیادہ توجہ سپدان یُس معنوی طور شاید اہم چھہ۔
مضمون تہ استعاراتی اظہار
واضح طور چھہ اتھ شعرس منز دوریر/جدایی ہند مضمون یُس تمام دنیا چہ شاعری منز پتھ وتھ مقبول چھہ رودمت بلکہ چھہ دوریر شاعری ہندین محرکاتن منز تہِ شامل۔ یہ چھہ نہ کانہہ خیالی، تصوراتی یا ذہنی مضمون۔ پرانہِ زمانہ اگر گامہ پیٹھہ شہر کھسن پیوان آسہِ ہے، تتھ منز تہِ آسہِ ہے بٲژن یا عزیزن پچھن ہند دوریر سپدان، تاہم چھیہ نہ کتھے ییلہ سانین جوان زنانن پننین مردن ہندِ خاطرہ وندک وندہ جدایی منز کڈن پیوان آسہِ ہے یوت تام تم پنجابہ پیٹھہ محنت مزورۍ کٔرتھ واپس پھیرہن۔ کوتاہ ظلم اوس اگر کانہہ کانہہ وندہ پتہ ریتہ کالس تہِ گرِ نیبرے ڈۅکان آسہِ ہے تہ کینژن صورژن منز کانسہ کانسہ واپس پھیرنے مشتھ گژھان آسہِ ہے۔ یتھین شعرن منز چھیہ اکہ سماجچ تواریخ اظہار لبان۔ نون اظہار یتھہ پاٹھۍ قدیم چینی شاعری منز مروج اوس اوس نہ کاشرس کلچرس منز ممکن۔ جدایی ہند جسمانی پہلو چھہ یمہ شعرہ کس استعارس منز ٹاکارہ۔ نہ صرف جسمانی پہلو بلکہ چھہ ڈلونہِ وقتک تہِ حوالہ موجود۔
انتظار چھہ سیٹھا کروٹھ آسان اگر امیک اند معلوم آسہِ نہ۔ یہ چھہ اندہ روس دورِرک مضمون۔ "کر یی یے” چھہ اکھ سوال تہِ تہ اکھ شکایت تہِ۔ شاید سوالہ کھۅتہ زیادہ وۅمیذ ہندس سورونس اندس کن تہِ اشارہ۔ شعرس منز چھہ نہ سیدِ سیود پننس مردس کن خطاب شاید نہ اوہ مۅکھہ زِ انتظار چھہ زیٹھیومت تہ گراو چھیہ وۅنۍ پننس پانس تہ پننس ماحولس ۔ شعرس منز چھیہ "کر” لفظن یہ سٲرے شدت پیدہ کرمژ۔ بیاکھ اہم لفظ چھہ "درشن”۔ درشن دین گوو کنہِ پاٹھۍ خوابہ کہ ذریعہ یا تصور کہ ذریعہ نظرِ یُن۔ امہ سیتۍ چھہ عبادتک تہ عقیدتک پہلو تہِ شعرس اندر یوان یمہ کنۍ اتھ رشتس روحانی رنگ دنہ آمت چھہ۔ اتھ دورِرس منز چھہ شاید وۅنۍ صرف درشے ممکن۔
شاید ہیکہ نہ امہ کھوتہ بہتر شعر جدایی ہندس مضمونس پیٹھ سپدتھ۔


text:
hond
ڈَچ[اؠڈِٹ]
لَفظہٕ آگُر[اؠڈِٹ]
مَنٛز ڈَچ پؠٹھٕ آمُت :hont < پرٛون ڈَچ hunt < اَوَلی مَغرِبی جَرمَن *hund < اَوَلی جَرمَن *hundaz < اَوَلی ہِند یوٗرَپی *ḱwṓ
وۄشژار[اؠڈِٹ]
ناوُت[اؠڈِٹ]
hond ن [ɦɔntˈ]
- ہوٗن۔
مَنٛز اَنٛگریٖزی[اؠڈِٹ]
لَفظہٕ آگُر[اؠڈِٹ]
پرٛون اَنٛگریٖزی پؠٹھٕ آمُت :hund < اَوَلی مَغرِبی جَرمَن *hund < اَوَلی جَرمَن *hundaz < اَوَلی ہِند یوٗرَپی *ḱwṓ
ناوُت[اؠڈِٹ]
hond
- ہوٗن۔
ہَم مانے[اؠڈِٹ]
- مَنٛز ڈَچ پؠٹھٕ آمٕتؠ ڈَچ لَفٕظ
- پرٛون ڈَچ پؠٹھٕ آمٕتؠ ڈَچ لَفٕظ
- اَوَلی مَغرِبی جَرمَن پؠٹھٕ آمٕتؠ ڈَچ لَفٕظ
- اَوَلی جَرمَن پؠٹھٕ آمٕتؠ ڈَچ لَفٕظ
- اَوَلی ہِند یوٗرَپی پؠٹھٕ آمٕتؠ ڈَچ لَفٕظ
- ڈَچ عام ناوٕتؠ
- ڈَچ نَر عام ناوٕتؠ
- پرٛون اَنٛگریٖزی پؠٹھٕ آمٕتؠ مَنٛز اَنٛگریٖزی لَفٕظ
- اَوَلی مَغرِبی جَرمَن پؠٹھٕ آمٕتؠ مَنٛز اَنٛگریٖزی لَفٕظ
- اَوَلی جَرمَن پؠٹھٕ آمٕتؠ مَنٛز اَنٛگریٖزی لَفٕظ
- اَوَلی ہِند یوٗرَپی پؠٹھٕ آمٕتؠ مَنٛز اَنٛگریٖزی لَفٕظ
- مَنٛز اَنٛگریٖزی عام ناوٕتؠ


text:
सात
کونٛکَنی[اؠڈِٹ]
لَفظہٕ آگُر[اؠڈِٹ]
سَنَسکرٕٛت پؠٹھٕ میٛوٗلمُت :सप्तन् (سٔپتٔن) < اَوَلی ہِند آریٲیی *saptá < اَوَلی ہِند ایٖرٲنی *saptá < اَوَلی ہِند یوٗرَپی *septḿ̥۔
گرَٛنٛد[اؠڈِٹ]
सात
- سَتھ۔
مَرٲٹھؠ[اؠڈِٹ]
لَفظہٕ آگُر[اؠڈِٹ]
سَنَسکرٕٛت پؠٹھٕ میٛوٗلمُت :सप्तन् (سٔپتٔن) < اَوَلی ہِند آریٲیی *saptá < اَوَلی ہِند ایٖرٲنی *saptá < اَوَلی ہِند یوٗرَپی *septḿ̥۔
گرَٛنٛد[اؠڈِٹ]
सात
- سَتھ۔
نیپٲلؠ[اؠڈِٹ]
لَفظہٕ آگُر[اؠڈِٹ]
سَنَسکرٕٛت پؠٹھٕ میٛوٗلمُت :सप्तन् (سٔپتٔن) < اَوَلی ہِند آریٲیی *saptá < اَوَلی ہِند ایٖرٲنی *saptá < اَوَلی ہِند یوٗرَپی *septḿ̥۔
گرَٛنٛد[اؠڈِٹ]
सात
- سَتھ۔
ہِندی[اؠڈِٹ]
لَفظہٕ آگُر[اؠڈِٹ]
سَنَسکرٕٛت پؠٹھٕ میٛوٗلمُت :सप्तन् (سٔپتٔن) < اَوَلی ہِند آریٲیی *saptá < اَوَلی ہِند ایٖرٲنی *saptá < اَوَلی ہِند یوٗرَپی *septḿ̥۔
گرَٛنٛد[اؠڈِٹ]
सात [sɑːt̪]
- سَتھ۔
- سَنَسکرٕٛت پؠٹھٕ میٖلؠ مٕتؠ کونٛکَنی لَفٕظ
- سَنَسکرٕٛت پؠٹھٕ آمٕتؠ کونٛکَنی لَفٕظ
- اَوَلی ہِند آریٲیی پؠٹھٕ آمٕتؠ کونٛکَنی لَفٕظ
- اَوَلی ہِند ایٖرٲنی پؠٹھٕ آمٕتؠ کونٛکَنی لَفٕظ
- اَوَلی ہِند یوٗرَپی پؠٹھٕ آمٕتؠ کونٛکَنی لَفٕظ
- کونٛکَنی آنکونہٕ گرَٛنٛد
- سَنَسکرٕٛت پؠٹھٕ میٖلؠ مٕتؠ مَرٲٹھؠ لَفٕظ
- سَنَسکرٕٛت پؠٹھٕ آمٕتؠ مَرٲٹھؠ لَفٕظ
- اَوَلی ہِند آریٲیی پؠٹھٕ آمٕتؠ مَرٲٹھؠ لَفٕظ
- اَوَلی ہِند ایٖرٲنی پؠٹھٕ آمٕتؠ مَرٲٹھؠ لَفٕظ
- اَوَلی ہِند یوٗرَپی پؠٹھٕ آمٕتؠ مَرٲٹھؠ لَفٕظ
- مَرٲٹھؠ آنکونہٕ گرَٛنٛد
- سَنَسکرٕٛت پؠٹھٕ میٖلؠ مٕتؠ نیپٲلؠ لَفٕظ
- سَنَسکرٕٛت پؠٹھٕ آمٕتؠ نیپٲلؠ لَفٕظ
- اَوَلی ہِند آریٲیی پؠٹھٕ آمٕتؠ نیپٲلؠ لَفٕظ
- اَوَلی ہِند ایٖرٲنی پؠٹھٕ آمٕتؠ نیپٲلؠ لَفٕظ
- اَوَلی ہِند یوٗرَپی پؠٹھٕ آمٕتؠ نیپٲلؠ لَفٕظ
- نیپٲلؠ آنکونہٕ گرَٛنٛد
- سَنَسکرٕٛت پؠٹھٕ میٖلؠ مٕتؠ ہِندی لَفٕظ
- سَنَسکرٕٛت پؠٹھٕ آمٕتؠ ہِندی لَفٕظ
- اَوَلی ہِند آریٲیی پؠٹھٕ آمٕتؠ ہِندی لَفٕظ
- اَوَلی ہِند ایٖرٲنی پؠٹھٕ آمٕتؠ ہِندی لَفٕظ
- اَوَلی ہِند یوٗرَپی پؠٹھٕ آمٕتؠ ہِندی لَفٕظ
- ہِندی آنکونہٕ گرَٛنٛد


text:
امہِ عنوانہ چھیہ مہجور سنز اکھ نظم کلیات مہجورس منز شامل۔ اتھ نظمہ متعلق چھہ شان نزول ز مہجور صابس ٲس کلس پتی کنۍ مکژ لجمژ یمہ کنۍ تم تقریبا ریتس ڈۅڈس ریتس بیمار رودۍ۔
اتھ چھہ ٹینگ اکھ شعر یتھہ پاٹھۍ دوان
دوپنم میہ چانہِ مارنک اوسم نہ کانہہ خیال
بے اختیار ادہ گینژ کہِ نیرتھ تبر گیم
حاشیس منز چھہ معنی لیکھان:
گینژ : اچانک، اتفاقا
میانہِ حسابہ چھہ یہ غلط۔ زبان دان زانن ز گینژ چھا کانہہ لفظ تہ تتھ چھا اچانک معنی۔ اصلی لفظ یس شعرس منز گژھہِ آسن چھہ "گونژھ” یعنی مکژ درایہ دنہ نیبر۔ اتھ دنس یا سراخس یتھ منز مکژ آسان چھیہ، چھہِ "گونژھ” ونان۔
تبر دارس ٲس نہ اتھہ منز تبر نیرتھ ژجمژ یتھہ پاٹھی امہ بٲتہ کس شان نزولس متعلق لیکھنہ آمت چھہ، بلکہ آسہِ دنہ منزہ مکژ درامژ یُس زن اکثر سپدان چھہ۔
بے اختیار ادہ گینژ کہِ نیرتھ تبر گیم
یہ کیتھ عجیب مصرعہ چھہ؟
ادہ گینژ کہ ؟؟؟
یہ گژھہِ آسن
بے اختیار گونژھہِ کنی نیرتھ تبر گیم


text:
æg
پرٛون اَنٛگریٖزی[اؠڈِٹ]
لَفظہٕ آگُر[اؠڈِٹ]
اَوَلی مَغرِبی جَرمَن پؠٹھٕ آمُت :*aij < اَوَلی جَرمَن *ajją < اَوَلی ہِند یوٗرَپی *h₂ōwyóm
ناوُت[اؠڈِٹ]
æg نٔت [æːj]
پرٛون سُویٖڈنی[اؠڈِٹ]
لَفظہٕ آگُر[اؠڈِٹ]
پرٛون سِکینڈِنیوی پؠٹھٕ آمُت :egg < اَوَلی جَرمَن *ajją < اَوَلی ہِند یوٗرَپی *h₂ōwyóm
ناوُت[اؠڈِٹ]
æg نٔت
ڈینی[اؠڈِٹ]
لَفظہٕ آگُر[اؠڈِٹ]
پرٛون سِکینڈِنیوی پؠٹھٕ آمُت :egg < اَوَلی جَرمَن *ajją < اَوَلی ہِند یوٗرَپی *h₂ōwyóm
ناوُت[اؠڈِٹ]
æg نٔت
- اَوَلی مَغرِبی جَرمَن پؠٹھٕ آمٕتؠ پرٛون اَنٛگریٖزی لَفٕظ
- اَوَلی جَرمَن پؠٹھٕ آمٕتؠ پرٛون اَنٛگریٖزی لَفٕظ
- اَوَلی ہِند یوٗرَپی پؠٹھٕ آمٕتؠ پرٛون اَنٛگریٖزی لَفٕظ
- پرٛون اَنٛگریٖزی عام ناوٕتؠ
- پرٛون اَنٛگریٖزی جِنسہٕ چھٔنؠ عام ناوٕتؠ
- پرٛون سِکینڈِنیوی پؠٹھٕ آمٕتؠ پرٛون سُویٖڈنی لَفٕظ
- اَوَلی جَرمَن پؠٹھٕ آمٕتؠ پرٛون سُویٖڈنی لَفٕظ
- اَوَلی ہِند یوٗرَپی پؠٹھٕ آمٕتؠ پرٛون سُویٖڈنی لَفٕظ
- پرٛون سُویٖڈنی عام ناوٕتؠ
- پرٛون سُویٖڈنی جِنسہٕ چھٔنؠ عام ناوٕتؠ
- پرٛون سِکینڈِنیوی پؠٹھٕ آمٕتؠ ڈینی لَفٕظ
- اَوَلی جَرمَن پؠٹھٕ آمٕتؠ ڈینی لَفٕظ
- اَوَلی ہِند یوٗرَپی پؠٹھٕ آمٕتؠ ڈینی لَفٕظ
- ڈینی عام ناوٕتؠ
- ڈینی جِنسہٕ چھٔنؠ عام ناوٕتؠ


text:
اکھ مختصر جایزہ
شبیر احمد گنایی
زیرو برج چھیہ امین کاملنۍ اکھ اہم نظم یۅسہ زندگی ہندین فلسفیانہ نکتن تہ تصورِ زمان و مکانس متعلق اکس اہم بحثس دس تلان چھیہ۔ شاعر چھہ زیرو برج بحیثیت اکھ علامت ورتٲوتھ اکس تِتھس سوالس تہ تصورس زاین بخشان یُس زندگی ہنزن پیچیدگی ین تہ انسان سندین یمن ازلی تہ اولین سوالن زنم دوان چھہ زِ انسان کُس چھہ، تس کۆت چھہ گژھن، تسنز حقیقت کیاہ چھیہ تہ دنیاوی موجوداتن سیتۍ کیاہ چھہ اسند تعلق؟ یمن سوالن ہند جواب زاننہ باپتھ چھہ سہ پانس اندۍ پکھۍ وجودن سٔنِتھ تہ زمان و مکاں کِس یتھ چوکاٹھس منز زندگی ہنز حقیقت زاننۍ تہ کھرہ کرنۍ یژھان۔ یمن وجودن ہنز قدر و قیمت زاننہ پتہ چھہ سہ صوفی تہ سری شاعرن ہندۍ پاٹھۍ پننہِ وجودچ بقا فنا یا وحدتس منزے لبان۔ وجودچہِ ہم آہنگی ہند یہ مبہم سوال چھہ پریتھ حساس شاعر سندۍ پاٹھۍ امین کاملس تہِ ذہنس کھۅلو تلان تہ سہ تہِ چھہ پننہِ علمی بِترِ مطابق اتھ نسبت غور و فکر کران۔ تس چھیہ پژھ تہ اوہ مۅکھہ چھہ نہ پانس اندۍ پکھۍ ماحولہ نِشہ بے دخل سپدان بلکہ چھہ حتی المقدور زندگی زونچ کوشش کران۔ زندگی خۅش تہ خۅشحال بناونہ باپتھ چھہ لولک دامن تہِ رٹان مگر تس چھیہ یمہ لولہ قدرہ تہ انسانی رشتہ تہِ زمان کِس رفتارس سیتۍ کمزور گژھان باسان، اوے چھہ پنن پتھ کال یاد پٲوِتھ ونان:
تس یارِ مشن گارس وُنکین
کینہہ آسیا میون تہِ خواب یوان
ییتہِ ہے چھہ یِوُن سونتس اندر
میوہ رۆس ورِ تامت گب نیران
یہ زمینی لول تہِ چھس وقتس نسبت ناپایدار باسان تکیازِ کاینات کِس اتھ ماہیتس سیتۍ وابستگی تہ مناسبت تھاون والۍ تم وجود تہِ چھِس برونہہ کنہِ یمن زمانک رفتار نقشن ہندۍ پاٹھۍ چھژراوان چھہ ،یمنے نقشن ہیو چھس پنن پان تہِ لبنہ یوان یتھ زندگی ہند تاپھ (زمان ومکاں) مدہ والان چھہ۔ سہ چھہ یتھ نکتس کُن تہِ اشارہ کران زِ انسانس پزِ نہ مرکبِ زمان بنُن۔ امہ سیتۍ چھیہ تسنز سۅ شناخت تہ انفرادیت مجروح سپدان یۅسہ نیابتِ الہٰی باپتھ تس ضرورت چھیہ یتھ علامہ اقبال سندین لفطن منز شعور ذات ،خودی یا خۅد شناسی تہِ ونو۔ یہ مقام پراونہ باپتھ چھس مٲدی مرکباتو نشہِ دور تہِ روزن تہ مٲدی حظ تہ لطایفن تہِ لو کرنۍ، اکہ اندہ مارۍ مۆند مٲدی دنیا تہ دویمہِ اندہ روحانی تھزر پراونچ کل ،یہ چھہ سیٹھاہے کروٹھ مرحلہ۔ توے چھہ ونان:
کُس زالہِ یہ سمسارک کُل یتھ
پریتھ لنجہِ چھُہ ژہۍ ژہۍ دۅد نیران
مگر سہ چھہ نہ بے پژھی ہند شکار، تس چھیہ یہ پژھ زِ وجود چھہ نہ ناموجود گژھان بلکہ چھہ زمان ومکانکۍ حد ژٔٹِتھ تتھ ابدی دنیاہس کُن سفر کران ییتہِ نہ زمان و مکا نک یہ قید تس محصور کٔرِتھ ہیکہِ، مگر دنیاوی شاہراہِ ہندسس راہی یس ہیکہِ زندگی ہندین یمن نقشن یہ تاپھ تہ شہل متاثر کرِٔتھ۔ وجود کین یمن نقشن ہندۍ رنگ چھتنہ پتہ تہِ چھہ نقشہ (وجود) برابر روزان۔ یُس چیٖز چھۅنان چھہ سہ گۆو ظاہری رنگ یتھ نہ وجودس نسبت کانہہ مۅلے چھیہ۔اتھ نکتس چھہِ فلسفی ییمہِ طریقہ وضاحت کران زِ انسان سند ظاہر چھہ ’عرض‘ یہ عرض (شاید مطلب ظاہری وجود، منیب) چھہ جوہرس تابع تہ پابند۔ جوہر ورٲے ہیکہِ نہ عرضک تصورے کرنہ یِتھ ییلہ زن جوہر قایم الذات چھہ۔ نقشہ چھہ جوہر تہ اتھ نقشس یُس رنگ رٔنگِتھ چھہ (دنیاوی زندگی) سہ چھہ عرض یُس ناپایدار چھہ۔ یمن مختلف چیٖزن ہنزِ ناپایداری سیتۍ سیتۍ چھس دنیاوی لول تہِ بے پژھ باسان۔ سہ چھہ تمہ لولچ تمنا کران یمہِ دسۍ اتھ انسانی وجودس مزید قوت تہ پرواز میلہِ۔ یہ چھہ سہ لول کانچھان یتھ نہ سلسلۂ روز و شب تہ حادثاتِ زمان و مکاں کانہہ اثر ہیکہِ کٔرِتھ۔ یہ لول چھہ اتھ انسانی وجودس سۅ عظمت بخشان ییمہِ دسۍ یہ کار کُشا تہ کار ساز بٔنِتھ پریتھ چیزس یتھ سہ تھُرِ لازوال بنٲوِتھ موت تس پیٹھ حرام کران۔ بظاہر بے زبان تہ بے زو موجودات تہِ چھہِ امس کیاہ تام گوش گزار کرُن یژھان۔ امہ باپتھ گژھن تس گوشِ شنوا تہ چشمِ بینا آسنۍ تاکہ کایناتک زرہ زرہ باویس پنن وۅندہ تہ کریس حیات کین اسرارن واقف۔ اوے چھہ مولانا رومی ونان:
گر ترا از غیب چشمِ باز شد
با تو ذراتِ جہاں ہمراز شد
تہ امین کامل تہِ چھہ ونان:
خاموش فضا بے تار وزاں
پرتھ چیز سۅرس سیتۍ سۅر ملوان
دل میون تہِ کیاہ تام گنگراوان
شاعر سند یہ تصور چھہ تتھ ذاتِ مطلقس کُن اشارہ یمۍ سندِ حمکے زمان و مکاں بنان چھہ ییتہِ نہ زیوُن تہ مرُن چھہ بلکہ چھہ پریتھ چیزس حیات ابدی عطا سپدان۔
زیرو برج ؤنِتھ چھہ شاعر انسان سندس بے انتہا آسنس کُن اشارہ کران۔ یہ بے انتہا تہ لامحدود آسن سپدِ تیلی واضح ییلہ انسان پنن وجود پرزہ نٲوِتھ امہ بے انتہایی ہند راز زانہِ ادہ بنہِ لازوال۔
یہ چھہ زیرو برج
زیرو چھہ عجایب نقطہ مہ پرژھ
اتہِ گرند وۅپدان اتہِ گرند راوان
امین کامل سند یہ تصور چھہ صاحب فکر شاعر ن م راشد سندس یتھ غور طلب نکتس کُن ظن پاوان یُس سہ لا = انسان شعرہ سومبرنہِ ہندس عنوانس متعلق اکہ سوالہ کِس جوابس منز ونان چھہ: "میں اپنے تیسرے مجموعے کا نام لا = انسان رکھنا چاہتا ہوں، شاید آپ کو یہ نام کسی قدر الجبرایی سا معلوم ہو لیکن میری مراد یہ ہے کہ زندگی کی مساوات میں انسان ایک گمشدہ ہندسہ ہے جس کی قیمت ہمیں معلوم نہیں، اور شعر ہو یا فن گویا سب اس قیمت کو دریافت کرنے کی کوشش ہیں۔”
راشد سند یہ فکر انگیز نکتہ زاننہ پتہ چھہِ کامل نہِ نظمہِ ہندۍ معنوی انسلاکات زاننس منز مزید وسعت پیدہ سپدان تہ تسند یہ ونُن:
سہ تہِ واتہِ دۅہا ییلہ ژھایہِ ژھیون
یم رنگہ رنگہ سٲری نقش مٹن
یکسان پرگاشک نقطہ بٔنِتھ
سمسارچہِ ویتھہِ ہنگامہ بدون
پریتھ انسان بنہِ اکھ زیرو برج
چھہ ییمہِ زندگی ہندِ دۅہ راتھ کہِ تصورہ منزہ آزاد سپدنس کُن اشارہ، ییلہ پریتھ سہ انسانی وجود یُس خۅد شناسی ہند شعور پھانپھلٲوتھ پننس وجودس لازوال بناوِ تہ گژھہِ موت ہشہِ حقیقژ نِشہ ہمیشہ باپتھ بے خوف تہ آزاد۔
___
شبیر احمد گنایی چھہ بڈگام روزان۔ یمو چھہ حال حالے کشیمر یونیورسٹی ہندس کاشرس ڈپارٹمنٹس منز پی ایچ ڈی ملکمل کۆرمت۔
زیرو برج نظم پریون ییتنس:
https://aminkamil.blog/2016/07/09/امین-کامل-نظمہ/
زمرے:تنقید


text:
فیس بک تنہا ردیف وٲلس مشاعرس پیٹھ یس تبصرہ اقبال فہیمن کور، تس چھہ پورہ پورہ حق کتھ کرنک، یمہ اندازہ تس خوش کرِ تمہ اندازہ۔ یُس نہ اقبال فہیمس ٹھیک پاٹھۍ زانہِ سہ گژھہ پریشان ہیو۔ ژکھ تہِ کھسیس۔
ییلہ بہ کینہہ فرماوان چھس، واریاہ چھہ تیتھ آسان یس نہ میہ ونن تگان چھہ تہ واریاہ تیتھ یتھ نہ کانہہ معنی نیران چھہ۔ یہ مسلہ چھہ نہ میونے اوت بلکہ شاید سارنے ادیبن ہند۔
اقبال فہیم نین کینژن کتھن سیتی چھہ نہ میہ اتفاق۔ مثلا لفظ تنہا۔ یم چھہ ونان امیک معنی چھہ نہ "الون (کنے زون)” بلکہ "الوف نیس، ودڈراول، ان کنسرنڈ، ڈیٹیچڈ”۔
بہ چھس ونان تنہا لفظک بنیادی معنی چھہ تی یتھ اقبال انکار کران چھہ یعنی اکیلا، جدا۔ باقی یم معنی امی درج کری متی چھہ، تم چھہ نہ بنیادی معنی بلکہ مختلف سیاقن ہند مطابق علاوہ معنی۔۔ یہ چھیہ شاعرس پننی مرضی سہ کتھ معنی یس منز ورتاوِ کنہِ لفظس۔
یمن شعرن منز تنہا کنہ تہ معنی یس منز ٲسۍ تن، یمن ہندس بہترین شعر آسنس کرہ نہ بہ انکار۔
محمد رمضان:
آسہِ کانہہ تارکھا وچھاں اسہ کن
گاشہ لومبکھ ژھٹاں ژھٹاں تنہا
مظفر عازم:
پوت کٹھس منز کھٹتھ تھواں تصویر
یوت نظر پوت نظر دواں تنہا
شانتی ویر:
تاپہ پھوتۍ ہیتھ ہپارۍ ژلۍ باپارۍ
ہردہ پن سانۍ پے وٹاں تنہا
شہناز رشید:
نجدہ ون کیازِ موٹھ وۅں درویشن
کیازِ پیوو شہر عاشقاں تنہا
فیاض دلبر:
ژۅن کٹھین ہند مکانہ کتھ لوگ وونۍ
دۅن شہن منز بہ چھس بساں تنہا
رفیق راز:
اندرہ کُس تام سرۍ یہ چھس پریزلان
شینہ مٲنیا چھیہ اکھ گلاں تنہا
رخسانہ جبین:
ٲنتھہ روستے سوال نظرو سیتۍ
ٲنہ اندری یہ کس پرژھاں تنہا
علی شیدا:
بالہ پیٹھہ وچھتہ زن پشس سیتۍ پش
آنگنن پھیر پریتھ مکاں تنہا
یتی نہ، پریتھ غزلس منز چھہِ اکھ اکھ زہ زہ شعر یم یمنے شعرن ہندۍ پاٹھۍ داد طلب چھہ۔ بہ ہیکاھ نہ ساری شعر درج کرتھ تکیاز میہ چھہ نہج رسالس تمن شعرن ہند انتخاب سوزمت۔
بہ ونہ بییہ اکہ لٹہ شاعر کتھ معنی یس منز ورتاوِ لفظس، تسنز مرضی۔
باقی یس الگ الگ شاعرن پیٹھ تبصرہ چھہ، تتھ متعلق چھہ نہ میہ کینہہ ونن۔ سو چھیہ اقبال فہیم صابنی راے۔ صحیح تہِ ہیکہ ٲستھ، غلط تہِ ہیکہ ٲستھ۔


text:
روف احمد، اسسٹنٹ پروفیسر کشمیری/ریسرچ سکالر کشمیر یونیورسٹی
مہجور تہ آزاد سندی زہ لولہ نغمہ: اکھ تقابلی تجزیہ
مہجورن تہ آزادن لیکھۍ اکثر نغمہ (وژن تہ غزل) ہم موضوع مضمونن ہندۍ یمن منز اکی اندازہ کتھ باونہ آمژ چھیہ۔ مگر پزر چھہ یہ زِ مہجور اوس زیٹھ ہمکال آزادس تہ گوڈہ چھہمہجور تہ آزاد سندی زہ لولہ نغمہ: اکھ تقابلی تجزیہ مہجور کینہہ نوی تجربہ کران تہ تِمن پتہ چھہ آزاد تہِ تمی اندازہ پننۍ باتھ لیکھان تہ اکہِ اندازہ ونو اتھ تقلید کرن تہ آزادن چھہ واریاہن جاین مہجورس تقلید کورمت۔ مہجورن لیوکھ اکھ وژن، باغِ نشاط کے گلو، یس کافی مشہور سپد۔ یہِ وژن آو گوڈنچہِ لٹہِ 1934ء یس منز پرنہ تہ اتھ پرنس چھیہ اہمیت زِ یہ وژن آو اکس تتھس مشاعرس منز پرنہ یتھ منز ہندوستان پیٹھہ آمتۍ فارسی، اردو تہ پنجابی زبانن ہندی شاعر ٲسۍ۔ حالانکہ مہجورس ییلہ اتھ مشاعرس منز دعوت دنہ آیہ مہجورن تھوو شرط زِ بہ پرہ تیلہِ اتھ مشاعرس منز کلامہ ییلہِ میہ کاشر باتھ پرنک اجازت میلہِ تہ کمیٹی کۆر درخواست منظور تہ یہ اوس مہجورن بجر زِ تمۍ وۆن تیتین مشہور شاعرن منز کاشر کلامہ پرنہ باپتھ یس تسند وطن شناسی تہ زبان شناسی ہند تصور تہ یقین زندہ کران چھہ۔ عبدالاحد آزاد چھہ اتھ واقعس متعلق لیکھان۔
"1934 ء میں سرینگر کشمیر کی نمایش کمیٹی کے زیرِ اہتمام ایک مشاعرہ منعقد ہوا۔ ہندوستان کے مشہور شعراء سرکاری طور مدعو کے گئے۔ مہجور کو بھی شمولیت مشاعرہ کی دعوت دی گئی۔ مشاعرہ فارسی اردو اور پنجابی میں تھا۔ آپ نے یہ عذر پیش کیا کہ مشاعرہ غیر زبانوں میں ہے۔ میں کشمیر ی شاعر ہوں لہٰذا اگر کشمیری نظم پڑھنے کی اجازت ملے تو اس صورت میں شامل مشاعرہ ہوسکتا ہوں۔ کمیٹی نے فیصلہ کیا کہ کشمیری غزل کے ساتھ ایک اردو غزل بھی ہونی چاہئے اور کشمیری غزل باغ نشاط اور سیر ڈل کے موضوع پر ہوں۔ آپ نے یہ دونوں شرطیں صرف اس غرض سے منظور کیں کہ آپ کسی بہانے سے کشمیری زبان کو مشاعرے میں روشناس کرانا چاہتے تھے“ ۱؎
یہ اوس شاید گوڈنیک موقعہ ییلہ اکس قومی مشاعرس منز کاشر زبان تہ کاشر شاعر شامل سپدۍ تہ یہ اوس امہِ موجب اکھ تواریخی دوہہ یس ہرحال مہجورس نصیب سپد یا ییمہِ باپتھ مہجورن پہل کٔر۔ مہجورن یس ”باغِ نشاط کے گلو“ نغمہ پۆر سہ اوس پننہِ وقتہ اکھ نۆو تجربہ، اکھ نٔو آواز، اکھ نۆو مزازہ تہ اکھ نۆو لہجہ زِ نشاط باغ کس گلس پیٹھ ییہِ شاعر سندِ ذریعہ کینہہ وننہ تہ سہ تہِ اکس تژھہِ زبانہِ منز یۅسہ عام لوکن ہنز زبان ٲس۔
باغِ نشاط کے گلو
ناز کران کران وۅلو
خندہ کران کران وۅلو
مختہ ہران ہران وۅلو
ژاکھ ژہ یام در چمن
بوسہ کری ژیہ کوسمن
شوق چھہ کیاہ یمبرزلن
کھاسۍ ہران ہران وۅلو
سنگ دلا ستم گرا
رحم ژیہ چھے نہ اکھ ذرا
ضایع گیس بہ سۅندرا
ماے بران بران وۅلو
باوہ کمِس بہ یم ستم
مارہ متیو ژہ بوزتم
ہولہ گجِس بہ دمبدم
لول ہران ہران وۅلو
یارہ گوژھکھ نہ دور نے
گۆژھنہ لدتھ یہ لورنے
سوز یہ مہجورنے
روز پران پران وۅلو
دپان مہجورن یہ وژن پۆر مشاعرس منز محمود شہری ین تہ تسندِ ترنم سیتۍ گریزے یہ سارے محفل تہ لوکن منز گوو یہ وژن زبان زد۔ بقولِ آزاد زِ بییہِ دوہ آو ”مارٹنڈ“ اخبارس منز یہِ وژن چھپاونہ تہ سیتۍ اوس اتھ وژنس متعلق اتھ اخبارس منزلیکھنہ آمت۔ ےس کانسہِ شاعرس یا کنہِ کاشرس باتس متعلق گوڈنچہِ لٹہِ اخبارس منز چھپنک ردِ عمل اوس۔ بقولِ آزادؔ:
”حضرت مہجورؔ کاشمیری کی وہ طرب آمیز و ترنم انگیز کشمیری غزل جو آج کل کشمیر کے ہر فرد بشر کی زبان پر بلا امتیاز جاری ہے۔ جس نے عوام الناس کے علاوہ خاص خاص سوسائٹیوں میں بھی غیر معمولی شہرت و مقبولیت حاصل کی ہے“ ۲؎
مہجورن یہِ باتھ آو کینژھو کمیٹی یو طرفہ گراما فون ریکاڑ کرناو نہ تہ پتہ آو یہِ باتھ کشیرِ ہندین گامن شہرن تہ قصبن منز امی گراما فون ریکاڑ رکہ ذریعہ بوز ناونہ تہ دپان یہِ باتھ گوو تیوت مشہور زِ بقولِ آزادؔ:
”۴۳۹۱ء میں سب سے پہلے کولمبا کمپنی کی غزل ”باغ نشاط کے گلو“کا ریکارڑ آیا۔ غزل کی مقبولیت کی وجہ سے اس کی قیمت عام ریکارڑوں سے زیادہ رکھی گئی تھی۔ بکری بھی اس کی زیادہ ہوئی۔“ ۳؎
امہِ کتھِ ہند سپد گوڈے ذکر زِ مہجور نین کینژن باتن ہند تقلید کور آزادن تہِ بلکہ لیکھِن تمی اندازتہ تتھی بحرِ تہ ردیفس قافےس منز۔ مگر آزادس چھ تِمن باتن منز تہِ پنن اندازتہ پنن لہجہِ۔ ووں گوو اکے زمانہ تہ اکی زبان آسنہ کِنی چھ ےِمن منز اکھ ہشر باسان تہ سہ ہشرچھ ضروری تہِ تکیازِ یہِ اوس اکہِ طریقہ مہجورنہِ باتہ چہِ شہرژ ہند احساس سپدِتھ آزادن امی طریقہ پنن باتھ لیوکھمت۔ اتھ نغمس منز چھِ بلکل اکے مزاز تہ اکے اندازمگر تہِ کرِتھ تہِ چھ مہجور الگ تہ آزادالگ باسان۔ گوڈ وچھو مہجورن ”باغ نشاط کے گلو“ نغمہ وچھِتھ آزادن باتھ:
باغِ نسیم کے گلو
باشہِ کران کران ولو
ساز کران کران ولو
ناز کران کران ولو
روشہِ ژ آکھ در چمن
موختہ جورے ژے شبنمن
توشہِ بران چھ یوسمن
مشک ہران ہران ولو
چون ہوس چھ مسولن
سنبلن تہ رونبلن
ہول گومت چھ بلبلن
لول بران بران ولو
چھاو پھلے ژ گوشہِ نی
کراو کرے بہ پوشنی
پوشہِ متین منوش نی
ہوشہ پھران پھران ولو
آزادو غرض مہ تھاو
اصل تہ عکس پرز ناو
غور کرِتھ قدم ژ تراو
یور ڈران ڈران ولو
مہجورؔ سپد باغِ نشاط کِس گلس کن مخاطب تہ آزادن وون پتہ پنن فراق باغِ نسیم کِس گلس۔ ےِم دوشوے باغ چھِ کشیرِ ہندی ز مغل باغ ےِم دوشوے ڈل جیل کین دون بٹھین پیٹھ واقع چھِ۔ اکھ چھ شالمار باغس دور پہن زبرون بالس دامنس تل تہ بیاکھ چھ حضرت بل کِس ڈل بٹھِس پیٹھ یتھ منز از کل کشمیر یونیورسٹی چھیہ۔ مہجورچھ باغِ نشاط کِس گلس ”ناز“ کرنا وان تہ ناز نخرکران کران نیک دعوت دِوان تہ آزاد چھ باغِ نسیم کس گلس گندِ باشہِ کران کران نیک خواہش ظاہر کران۔ ”ناز نخرن تہ گندباشن“ چھ الگ الگ احساس تہ الگ الگ انہار آسِتھ تہِ ژکہِ انسانی فطرتس سیتۍ ہوی ہشر تہِ امہِ کِنی چھِ دوشونی شاعرن ہندی دوشوے مصراکی انمانہ اسِتھ تہِ الگ الگ توثرووتلاوان۔ مہجورن شعرچھُ:
ژاکھ ژ یام در چمن
بوسہ کری ژے کوسمن
شوق چھ کیاہ یمبرزلن
کھاسی بران بران ولو
مہجورنؔ باغ نشاطک گل ےِتھے چمنس اندر اژان چھ تہ تس چھ کوسم میوٹھ کران تہ بوسہ دوان تہ یہِ ڈینشِتھ چھِ یمبرزلن شوق سپدان تہ توے چھ ونان شاعر کھاسی بران بران ولو۔ اتھ برعکس چھ آزاد باغِ نسیم کِس گلس چمنس منز روشہِ روشہِ اژان وچھان تہ شبنم چھس موختہ جران تہ یوسمن چھ یہِ حال ڈیشِتھ توشان تہ شاعر چھس ونان ژولہ مشک ژھٹان ژھٹان۔
روشہِ ژ آکھ در چمن
مختہ جورے ژے شبنمن
توشہِ بران چھ یوسمن
مشک ژھٹان ژھٹان ولو
دوشونی چھ اکوے موضوع شعرس منز مگر مہجورن ”ژ اکھ“ تہ آزادن ’روشہِ‘ےِم چھِ دوشوے بدون تاثر وتلاوان۔ سیودے باغ اژنہ کھتہ بہتر چھ”روشہِ“ پاٹھی باغس منز اژن زیادے پہن خوبصورت بنان۔مہجورنِس مصرس منز چھ تمِس کوسم بوسہ کران تہ آزادنِس مصرس منزچھس شبنم موختہ جران۔ بوسہ دنس چھ پنن حسن تہ ادا تہ موختہ جرنس چھ پنن مزاج۔ مگر شبنمس موختہ جرن چھ ہنا زیادے پہن خوبصورتی بڑاوان۔ گویا محبوب چھ اکے مگر محبوبس سیتۍ وابستہ تصور چھ دوشوے شاعر الگ الگ پاٹھی گران تہ یی چھ ےِمن دون نِش الگ الگ شاعرانہ طرز تہِ۔تریمِس شعرس منز چھ مہجورن محبوب سنگ دِل تہ بے رحم بنان یس نہ ذرا بھرتہِ انصاف تہ عار چھ تہ یہِ حال وچھِتھ چھ عاشق سوندر ہندی پاٹھی ضایہِ گژھان تہ توے چھس ونان ماے بران بران ولو۔ اتھ بر عکس چھ آزادنِس تریمِس شعرس منز تیتھ معشوق دید مان یوان یس وچھِتھ مسولن تہ سنبلن تام ہوش ڈلان چھِ تہ تسندِ امارچھِ بلبلس تام ہول گومت تہ توے چھس ونان لول بران بران ولو۔
سنگ دلا ستم گرا
رحم ژے چھے نہ اکھ ذرا
ضایہِ گیس بہ سوندرا
ماے بران بران ولو
(مہجورؔ)
چون ہوس چھ مسولن
سنبلن تہ رونبلن
ہول گومت چھ بلبلن
لول بران بران ولو
(آزادؔ)
دوشونی شاعرن نِش چھ موضوع کنے۔ محبوب تہ تس محبوبس سیتۍ عاشق سند محبت تہ وابستگی۔ مگر ےِمن دون شعرن منز چھ اکی سند محبوب سنگ دل تہ دویمہِ سند چھ تیوت خوبصورت زِ باقی پوشن چھِ امی سند ہوس گژھان۔دوےِم شعر چھ شاعری ہندِ اعتبارہنا زیادے پہن گوڈنکہِ شعر نِش معنہِ بورت۔ سنگ دِل معشوقس چھ اکے صفت تہ سہ صفت ہنا ولٹے ییمہِ سیتۍ تسند ظالمانہ انہار برونہہ کن یوان چھ۔ اتھ بر عکس چھ دویمِس شعرس منز معشوق سند حسن ہاونہ آمت تہ تییھ حسن یتھ پتھ باقی تس پیھ فلواہ گژھان چھِ۔ امہِ سیتۍ چھِ امِس معشوق سندی اکہِ کھوتہ زیادصفت برونہہ کن یوان۔ شعرس چھ اکھ لفظ یا اکھ تصور ہیور کھالان یا بون والان تہ توے چھِ شاعر سنز زبان اہم آسان شعرس منز کانہہ تصور یا معنے وتلاونہ باپتھ۔ مہجور سند ژورِم شعر چھ باوان زِ عاشق چھ ونان زِ بہ کس باو پننی ےِم ستم تہ ژے بغیر کس بوزیم تکیازِ ژے چھکھ میون یار تہ غم خار۔ ژ بوز تہ میانی ستم تہ میانی زار۔ بہ ہسا گجِس امہِ پریشانی سیتۍ دلس منز چھم عشقن زر۔ اے میانہِ معشوقہ ژ یکھنا تہ برکھنا لول تہ میہ ژلہن تِم ساری ستم تہ غم ےِم میہ چانہِ امار یا چانس فراقس منزژالنی چھِ پیوان۔ اتھ بر عکس چھِ آزادنِس ژورمِس شعرس منزعاشق ونان پننِس معشوقس زِ گوشن بہتھ (ژورِ بِہتھ، دورِ روزِتھ، پردن ژھایہِ روزِتھ) چھاو ژ پوشہِ پھلے تہ بہ کرے پوشن کراو تہ تمیک لطف تلہ بہ کراو کران کران۔ پوشہِ متین منوشن پھر ژ پانس کن ہوش تہ سے ہوش پھران پھران ولہ میانِس چمنس کن تہ میہ تہِ سپدِ دیدار نصیب۔ دوشوے شعر چھِ اکھ اکِس سیتۍ نکھ اسِتھ تہِ اکھ کِس نِش جدا گانہ تہ دوشوے چھِ معشوق سندِس طرزِ ادا ہس کن مخاطب۔ گوڈنیک شعر چھ معشوق سندِ عشقک غم، تسندِ راونک احساس، تسندِ بے وفایی ہند زر تہ تسنزِ بے رخی ہند ہمسوس تہ توے چھس ونان عاشق زِ ژے روس کس باوبہ سہ حال ےس میہ چانِس محبتس منز یا چانہِ جدایی منز سپد۔ اتھ برعکس چھ دویم شعر معشوق سند گوشن کن بہِتھ پوشن ہنز کراو کرِتھ پوشہِ متین انسانن ہنز بے ہوشی کن مخاطب تہ تِمن بے ہو شن ہوش انان انان تس نیک استدا۔ اکی سی معشوقس سیتۍ زالگ الگ تصور چھِ دوشونی شعرن الگ الگ مزاج ووتلاوان تہ شاعرن ہند شعرس سیتۍ ورتاو تہِ ظہر کران۔
باو کس بہ ےِم ستم
مار متیو ژ بوزتم
ہولہ گجِس بہ دمبدم
لول بران بران ولو
مہجور)ؔ
چھاو پھلے ژ گوشنے
کراو کرے بہ پوشہِ نے
پوشہِ متن منوش نے
ہوش پھران پھران ولو
(آزادؔ)
ےِمن دونونی لولہ نغمن ہندی آخری شعر تہِ چھِ دون شاعرن ہند اکھ اکھ ویوہار پیش کران یتھ منز شاعر سند مزاج فکر تران چھ تہ معشوقس سیتۍ تسند اظہار تہِ۔ مہجورس چھ احساس زِ میون معشوق گوژھ نہ میہ نِش دورن تہ میانہِ لولچ سوسر عمارتھ پییہِ وسی یوس میہ شوق تہ ذوق ہیھ تعمیر کرمژ آس۔ توے چھس عاجزی کران زِ روز مہجورن ساز بوزان تہ تمی سازچ آواز پران پران ولہ۔ اتھ بر عکس چھ آزاد اتھ پننِس آخری شعرس منز پانس کن ونان زِ ژتھا ودلس منزکانہہ تیتھ غرض ےس لولس مخالف آسہِ۔ ژے گژھی اصل تہ عکس پرزناونہ ےن تہ امہِ باپتھ روز حیسہ تہ ہشاری سان تراو قدم۔ ےِمن دوشونی تخلص دار شعرن منز چھ باسان زِ مہجورس مقابلہ چھ آزادن شعر کمزور۔ زبانہِ حسابہ تہِ چھنہ اتھ منز سہ زو ززیتہ یس امہِ برونٹھ امہِ کین باقی شعرن منز چھ تہ آزاد چھ پوتس سوکتھ ونان یتھ نہ اتھ باتس سیتۍ پتہ زیاد تعلق باسان چھ۔ اتین چھ آزاد لولہکہِ جذبہ منز نیبر نیرِتھ کتھ کران تہ لولس منز ہینہ ینہ بجایہِ چھ سہ عقل ورتاوان۔ ییمہِ سیتی تتھ سارسی لولہ جذبس ددار واتان چھ یس اوتام آزاد لولس متعلق یا پننِس معشوقس متعلق باوان چھ۔ اتھ بر عکس چھ مہجورن شعر امہِ برونہہ مین شعرن سیتۍ برابر واٹھ کھیوان تہ آخری تخلص شعر چھنہ امہِ نغمہ کہ کلہم تاثر نِشہِ دور باسان تہ سوے چھیہ مہجورنی یا ونو شاعر سنزہنر مندی تہِ۔ آزاد چھ پانس آخرس پیٹھ دور کران تہ مہجورچھ پانس آخرس پیٹھ معشوقس سیتی جوڑتھ تس سیتی زندگی گزارنک آرزو کران۔ باسان چھ مہجور چھ اتھ تخلص شعرس منز تہِ شاعر روزان تہ آزاد چھ پنن اندرِم انسان پننِس شاعرس پیٹھ حاوی کران ےس بظاہر امہ نغمہ کِس کلہم مزازس مخالف باسان چھ تکیازِ شعرس منز گژھِ نہ شاعر سند عقید یا تسندسونچ حاوی گژھن ےس نغمہ کِس کلہم فضہس ددارو اتناوان چھُ:
یار گوژھکھ نہ دورنے
گوژھ نہ لدِتھ یہِ لورنے
سوز یہِ مہجورنے
روز پران پران ولو
(مہجور)
آزادو غرض مہ تھاو
اصل تہ عکس پرزناو
غور کرِتھ قدم ژ تراو
یور ڈراں ڈراں ولو
(آزادؔ)
پروفیسر غلام نبی فراقؔ چھِ مہجورنِس تہ آزاد سندِس اتھ وژنس متعلق کتھ کران ونان زِ آزادن کور مہجورس تقلید تہ تمہِ سیتۍ ووت آزادس اکہِ طریقہ نقصان تہِ فراقؔ چھ ونان:
”مہجورسؔ مقابلہ یِم دوست تس نصیب سپدی تِم آسی سیاستدانی منز زیاد ایڈوانس تہ ادبی زاوجارکی واقف کار…… آزادن بوو مہجورس پنن کلامہ تہ سیتی کورن تمہِ اثرک یقرار ےس تِمو شعر و نِش ظاہر سپدان چھ ےِم تمی مہجورنین شعرن ہندس اثرس تل لیکھی حالانکہ امہِ سیت ووت تس فایدہ بدل نقصان۔ مثلن مہجورن ٹوٹھ تہ مہشور وژن اوس۔ ”باغِ نشاط کے گلو۔ ناز کران کران ولو“ تہآزادن کور امیک نقل یتھ پاٹھی۔ باغِ نسیم کے گلو۔ باشہِ کران کران ولو“ ۴؎
پروفیسر غلام نبی فراقؔ صاب چھنہ وضاحت کران زِ آزادس کیاہ نقصان ووت بلکہ چھ فقط ونان تس ووت فایدہ بدل نقصان۔ حالانکہ ہر گہہ ونو زِ آزادن کور مہجورن تقلید تہ واریاہ شاعر چھِ تقلید کران تہ خود مہجورن چھ رسول میرن تقلید کورمت۔ در اصل اوس مہجورن یہِ باتھ تہ امہِ قسمکی واریاہ باتھ عوامس منز کافی مقبول تہ گراما فون ریکاڑن ہندِ ذریعہ واتی گامہ گوم مہجورنی نغمہ تہ تتھ دورس منز اوس آزادؔ یس پیٹھ امیک اثر پیون لازمی اوس۔ مگر ےِمن دوشونی باتن ہنز یوسہ ہیرِکنہِ وضاحت سپز، تمہِ تلہ چھ ننان زِ آزادن چھ تقلید کرنہ وِزِ شعوری طور یہِ نغمہ مہجورس مقابلہ نوِ انداز لیوکھمت تہ بییہِ چھ آزادن باتھ مہجورنِس نغمس مقابلہ زیادہ خوبصورت۔
حوالہ
۱؎ کشمیری زبان اور شاعری۔ جلد ۳ صفہ نمبر ۱۹۔ ۰۹۲۔
۲؎ ایضاً………………………… صفہ نمبر ۱۹۲۔
۳؎ ایضاً………………………… صفہ نمبر ۳۹۲۔
۴؎ ”مہجور تہ آزاد اکھ مختصر جایزہ“ شیرازہ۔آزاد نمبر، صفہ۶۳۔ کلچرل اکیڈیمی


text:
وِکیٖپیٖڈیا:صٲرِف سٕنٛز پِلَن پایہِ سطح
صٲرِف سٕنٛز پِلَن پایہِ سطح اؠڈِٹٲرزَن ہِنٛز چھِ اَثر اَنداز تِہٕنٛز صلٲحیتَن ہِنٛدِ کھٲترٕ یَمہِ سٕتی تِمہٕ وِکیٖپیٖڈیاہَس پؠٹھ خاص کارنامہٕ ہؠکَن انجام دِتھ۔ صٲرِف سٕنٛز پِلَن پایہِ سطح چھےٚ دارومدار تھاوان زِ کَمہٕ حقوٗق (یِمن اِجازت تہِ چھِ ونان) چھِ إکِس کھاتَس مَٹہِ آمٕتی تھاوٕنہٕ۔ پِلَن پایہِ سطحَس چھِ زٕ قٕسم: پٲنی پانَے تہٕ دَرخاست۔ پِلَن پایہِ سطح چھِ یِتھہٕ پٲٹھی زانٕنہٕ یِوان زِ وِکیٖپیٖڈیَن صٲرِف چھا دٲخِل کِنہٕ نَہ، کھاتٕچ وٲنٛژھ تہٕ صٲرِف سٕنٛدی اؠڈِٹٕز، تہٕ کھاتٕکی مینُؤلی حقوٗق کیاہ چھِ۔ ہَر کانٛہہ ہؠکہِ وِکیٖپیٖڈِہٕکی بُنیٲدی کامہِ انجام دِتھ، اگر نہٕ سُہ دٲخِل تہِ چُھ۔ مَگر سُہ گژھِ نہٕ آسُن رُکٲوِتھ رُکُن کینٛہہ تہِ، سُہ ہؠکہِ تیٚلہِ آسٲنی سان واریاہَن صفَن اؠڈِت کٔرِتھ۔ دٲخلی رُکُن چھُ لَبان واریاہ فٲیِدٕ، مِثالے تِمہِ سُنٛد IP اؠڈرَس چھُ ژوٗرِ تھاوٕنہٕ یِوان تہٕ بییہٚ چھُ سُہ ہؠکان پَنٕنی شمٲلِیتھ وُچِھتھ۔
اَمہِ علاوٕ، ییٚلہِ صٲرِف سُنٛد کھاتَس ۴ ژور دۄہ علاوٕ چھِ گژھان تہٕ ضروٗرتھ کھۄتہٕ زیٛادٕ اؠڈِٹ چھِ گژھان، سُہ چھُ پٲنی پانَے پنُن تصدیٖقی یا ہُریمانہٕ پنُن تصدیٖقی بنان، یَمہِ سٕتی اِجازت چھُ میلان صفہٕ بناوٕنُک، صفہٕ ڈالنَس مَنٛز، سؠمی-پروٹؠکٹ صفن اؠڈِٹ کَرنُک تہٕ ہُریمانہٕ پروٹؠکٹٕڈ صفن تہٕ فیِل کھالنٕچ/اَپلوڈ کرنٕچ اِجازت۔
رُکُن جَماتھ[اؠڈِٹ]
کھاتہٕ وَرٲے (آی پی پَتا صٲرِف)[اؠڈِٹ]
تِم اِستِمال کَرن وٲلی یِم نہٕ دٲخل آسن گٔمِتؠ چھِ نہٕ رُکُن ناو سٟتؠ لَبنہٕ یِوان بلکہِ چھِ آی پی پَتا سٟتؠ لَبنہِ یِوان۔ تِم چھِ تَمام صَفہٕ ہیکان کیٚنٛہہ خاص صَفو وَرٲے تہٕ چھِ ہیکَن یِم صَفہٕ اؠڈِٹ کٔرِتھ یِمن نہٕ رٲچھؠ آسہِ کٔریتھ۔ تِم چھِ ہیکان کَتھ صَفہٕ بَنٲیتھ۔ یِم چھِنہٕ ہیکان فَیِل اَپلوڈ کٔریتھ۔
یِمَن رُکُن ۂندِس سِکینَس پؠٹھ چھُ یہِ پٲغام آسان:
کھاتہٕ دار (دَرٕج صٲرِف)[اؠڈِٹ]
دَرٕج صٲرِف چھِ تِم صٲرِف یِمَن کھتہٕ چھُ تہٕ دٲخِل چھِ، یِم صٲرِف چھِ ہیکان باقی صٲرفَن بَرقی خَط سوزِتھ۔ تَمام دٲخِل گٔمِتؠ صٲرِف ہیکَن اؠڈِٹَن نِشان تھٲوِتھ زِ یِم چھِ لۄکٕٹ۔ یِم صٲرِف چھِ ہیکان صَفہٕ تارٕ کٔرِتھ۔
خود تَصدیٖق صٲرِف[اؠڈِٹ]
خود تَصدیق صٲرِف چھِ تِم صٲرِف یُہُنٛد کھاتہٕ ۴ دۄہ پرٛونؠ آسہِ تہٕ یِمو آسین ۱۰ اؠڈِٹ کٔرمِت۔


text:
میہ چھیہ خوشی بہ چھس مشروع نصیب آبادی سنزہ تریہ نظمہ بلاگ کین پرن والین بطور اکھ تحفہ پیش کران۔ مشروع چھہ تصوف کنۍ زاننہ یوان تہ اکثر پابند شاعری کران۔ نظمہِ کن توجہ چھیہ اکھ خۅشگوار تبدیلی۔ یمن نظمن ہندِ تعلقہ چھیہ کینہہ کتھہ ضروری یم میانہِ خاطرہ، شاعر سندِ خاطرہ تہ پرن والین ہندِ خاطرہ شاید وتھ گاشراون۔
وننہ چھہ یوان زِ شاعری چھیہ خوبصورت زبانۍ ہند ورتاو۔ یہ ہن چھہ پو٘ز۔ امہ خوبصورتی ہند گۅڈنیک قدم یا ونیوس شرط چھہ یہ زِ زبانۍ منز گژھہِ صفایی آسنۍ۔ مثلا اگر کنہِ کمرس اندر خوبصورتی ہند کوتاہ تہِ سامانہ آسہِ مگر صفایی آسیس نہ، سۅ خوبصورتی چھیہ راوان۔ زبانۍ ہنز صفایی چھیہ خیالس تہ زبانۍ ہندِ مطابقتک ناو تہ امہ مطابقت سیتۍ یُس زبانۍ منز ارتکاز یوان چھہ، تمیک ناو۔ مشروع سنزن نظمن منز چھیہ یہ صفایی درینٹھۍ یوان۔
مگر صفایی یوت کرِ نہ کینہہ۔ زبانۍ ہند خوبصورت ورتاو تہِ گژھہِ آسن۔ سہ گو٘و یہ اگر کمرس منز سیٹھا صفایی آسہِ مگر خوبصورتی ہند آسیس نہ کانہہ سامان منز، سۅ صفایی ہیکہِ نہ دلس تہ دماغس آورٲوتھ۔ خوبصورتی ہند سامان چھہِ پیکر ۔ پیکرن ہندۍ چھہِ قسم۔ زیادہ عام پیکر چھہ تم یم اچھن یعنی وچھنس سیتۍ تعلق تھاوان چھہِ۔ جدید دورس منز آو اتھ پیکرس پیٹھ زیادہ زور دنہ۔ وجہ یہ زِ جدید تصور مطابق چھہ شاعر وننہ بجایہ ہاوان۔ تم پیکر یمن آوازِ سیتۍ، یا مزہ یا مشکس یا لمس کین حیسن سیتۍ تعلق آسہِ، تم ورتاونۍ چھہ نہ آسان۔ پیکرن ہند اکھ قسم چھہ ذہنی یا تصوری پیکر۔ مشروع سنزن نظمن منز چھہِ یم پیکر تہِ درینٹھۍ یوان۔ یوت یوت یم پیکر نوِرہ سان ورتاونہ ین، تیوت تیوت ہرِ یمن ہند مۅل۔
صفایی تہ خوبصورتی پتہ چھہ لازما انسان سند "ذہن” فکرِ ہند عنصر ژھاران یعنی کنہِ تہِ خوبصورت منظرس منز سرینیر ونہِ کڈنچ کوشش کران۔ اتھۍ فکرِ تہ سرینیرس چھہِ اسۍ معنی یکۍ تہہ یعنی سطحہ ونان۔ یہ فکر چھیہ تتھیو ولو سیتۍ پیدہ گژھان یمن منز کنایہ (یعنی حوالہ یا اشارہ یا رمز) تہ استعارہ تہ علامت تہ یتھی باقی چیز یوان چھہِ۔ یمو ولو سیتۍ چھہ شعر وضاحت کہ عیبہ نش بچان۔ زبانۍ ہندس یتھس ورتاون کن تہِ چھہ مشروع سند توجہ ہیو٘تمت گژھن۔
یمن چیزن ہند آسن چھہ سیٹھا مگر اکھ کامیاب تہ روزن وول شاعر چھہ پننس اکس شعرس یا نظمہِ منز (یتھے پاٹھۍ افسانس منز) یا پننہِ کلہم شاعری منز اکھ تخیلاتی دنیا آباد کران۔ پرن وول تہِ چھہ پران پران اتھ دنیاہس منز قدم تراوان تہ امیک سیر کٔرتھ یوان۔ پرن والۍ سند یہ تجربہ چھہ ادبک حاصل۔ شاعرس چھیہ او٘ت تام تہِ واتنچ کوشش کرنۍ۔
یمو کتھ الگ، مشروع چھہ دینی یا تصوف کین موضوعن سیتۍ دلچسپی تھاوان۔ مگر اگر نہ یتھین موضوعن باریک فکری پہلو نیرن تہ اگر یم معلوماتن تہ ویدین اظہارن تامے محدود روزن، تتھ ہیکو نہ شاعری ؤنتھ۔ میہ چھیہ خوشی تصوف چہ دلچسپی کنۍ چھہ مشروع یمن فکری پہلون کن اچھ تلنچ کوشش کران۔ خالص تصوف چھہ نہ سانہِ زمانک غذا۔ کاشر صوفی شاعری چھیہ سۅے اسہِ ونہِ متاثر کران یتھ منز پیٹھمین ژۅن کتھن ہند عمل دخل چھہ۔
ذاتی طور چھس بہ سمجان زِ شاعر یا کانہہ تہِ ادیب چھہ پننہِ فن کہ ذریعہ انسانی وجودس، انسانی رشتن تہ کایناتس منز تنوع تہ تتھ تنوعس منز وحدت ژھاران، لہذا ہیکہِ نہ اکھ ادیب اعتقادی، علاقایی تنگ نظری منز بند گژھتھ۔ اور کُن چھہ خیال تھاوُن ضروری۔
نظم اکھ
بصد تعشوق
آں خلاق
سیاہ سٔدرس چھہ لایاں تھاہ
اناں کھالِتھ مُخیُّل شُد
دُر مکنون
سریرِ غیبہ پیواں پھی٘رۍ پھ٘یرۍ
سرِ قرطاسِ آفاقس
کزلۍ جامن اندر ظاہر گژھان
کم کم سرخ انہار
نِواں مہۍ مہۍ متین وچھتو
یہ کمہِ ہاوسہ تہ کمہِ امارہ
یہ غیبک غیب گژھاں اظہار
نطم زہ
نیندر رٲو
تسند تعشوق چھا
ہاوس پنن وبالۍ کران؟
کنِہ خوف؟ وسوسہ؟
یہ زندگی، معنہ کیاہ چھس ؟
تہ موت بیاکھ عالم؟
یتیک ویو٘د ماحول
تتیک بیہ پے بے
وہۍ، اتھۍ دۅلابس منز
شیہج، مژ تہ مژھج
نیندر رٲو
نظم تریہ
زِ قدم آو آدم
سیتۍ ہیتھ غم
ژھنتھ نالۍ زنمہ ہانکل
قرنہ وادو پیٹھہ
سجاوان جہان کاف و نون
بصورت شوق بہ باطن غم
دوان تھکہ رو٘س دوان ماتم
لبان زاین مران کر کر
یو٘ہے شر ہیتھ تا محشر


text:
نہ چھہ تگان شعر ونن، نہ چھہ تگان افسانہ لیکھن، نہ چھہ تگان تنقید کرن۔ خبر بلاگ ما تگیم لیکھن۔ ادہ کیا کروس دسلابہ۔ (یہ بلاگ ووت ہتن پوسٹن قریب۔ کاشرِ زبانۍ منز چھہ یہ تاریخ ساز قدم۔ ویسے ونو اکھ کتھ۔ کاشرس منز یس تہِ قلم تلان چھہ تسند ناو چھہ "کاشر ادبک تواریخ” کتابہِ منز درج گژھان۔ میون تہِ چھہ۔ بلاگہ کنۍ نہ، باقی ژھرٹو کنۍ۔)
یودوے کانہہ کتھ پسند آے تہ پننس مضمونس منز ورتاونک ظۅن کٲنسہِ پیوو، میون حوالہ ہن دزیوس۔ تتھ پیٹھ تلہ نہ بہ کانہہ شور۔ میہ چھہ نہ پانہ حوالہ دینک کانہہ ضرورت تکیاز یم خیال چھہِ میہ اندرے وزان!
منیب الرحمن، نیب رسالک موقدم۔


text:
اَیوٹا
اَیوٹا چھِ اَکھ اَہَم تہٕ ساروے کھوتہٕ بٕڈ آرٹری اِنسان سٔندِس بَدنَس مَنٛز، یۄس کھووٕرؠ وؠنٹرِکٔل پؠٹھ یٔڈ تام چھِ آسان، تَتِہٕ چھُ اَتھ زٕ لۄکچِہ آرٹریَن بَنَن۔ اَیوٹا چھُ آکسیٖجَن دار خوٗن بَدنَس پَکناوَن.
ڈانٛچہٕ[اؠڈِٹ]
حِصہٕ[اؠڈِٹ]
اَیوٹا چھِ یِمَن حِصہٕ مَنٛز تَخصیٖم یِوان کَرنہٕ
ایسَنڈِنگ اَیوٹا[اؠڈِٹ]
ایسَنڈِنگ اَیوٹا چھِ اَیوٹِک وییلو پؠٹھ شۆروٗع گَژھان کھۄورِ وینٹریکٕل پؠٹھ.
اَیوٹِک آرٕچ[اؠڈِٹ]
اَیوٹِک آرٕچ چھِ اَکھ حِصہٕ آرٕچ شَکلہٕ پؠٹھ.
تھوریسِک اَیوٹا[اؠڈِٹ]
تھوریسِک اَیوٹا پؠٹھ چھِ سَب کوسٹَل تہٕ اِنٹَرکوسٹل آرٹری وَتھان۔ بیٚیہِ چھِ برونکَل آرٹری تہٕ وَتھان.
ایبڈامنَل اَیوٹا[اؠڈِٹ]
ایبڈامنَل اَیوٹا چھِ ڈایافرام پؠٹھ شۆروٗع گَژھان۔ اَمہِ پؠٹھ چھِ لَمبَر، رینَل، سیلیک ٹرنک، سُپیرِیَر میذنٹرک آرٹری، اِنفیرِیَر میذنٹرک آرٹری تہٕ باقی آرٹری وَتھان۔ آخرس پؠٹھ چھِ یہِ دۄن کامَن ایلیک آرٹریَن مَنٛز تَخصیٖم گَژھان.


text:
رُکُن:511KeV
بہٕ چھُس صٲرِف 511KeV، مےٚ ووت یَتھ وِکی پؠٹھ واریاہ کال کٲم کَران. مٚے چھُ کٲشرِ زَبانہِ ہُند سؠٹھا لول، تہٕ چھُس یَژھان کٲشُر مُکَمَل پٲٹھؠ وَرتاوُن تہٕ باقیَن لوٗکَن تام واتٕناوُن.
از چھِ اَلہٕ پَلہٕ 50 فی صد کھوتہٕ زیادٕ کٲشِر لوٗکھ باقی زَبانہٕ استِمال کَران، یُس زَنہٕ غلط چھُنہٕ، مَگر باقی زَبان وَرتاونَس سٲتؠ سٲتؠ چھُ ایسہٕ پؠٹھ فرض زِ أس بَرو پَنہٕ ماجہِ زؠوِ لول.
اَکھ کٲشُر شٲیِر چھُ وَنان:
بیاکھ وُچھِو
أندرِم پرٛگاش نیبرٛ ژھوُٹم، گَٹہِ روٛٹم تہٕ کٔرمس تھپھ۔— لَل دؠد
بہِ چھُس اَکھ ریڈیالجی طٲلبہِ عٔلِم تہٕ چھُ عام طور طِبی مَضموٗن لیٚکھان.
بہٕ چھُس یَتھ وِکیٖپیٖڈیاہَس پؠٹھ اِنتِظٲمؠ جَمٲژ ہُنٛد رُکُن مَطلب بہٕ چھُس ہیکان تِم کامہِ اَنجام دِتھ یِم نہٕ عام صٲرِف ہیکَن کٔرتھ مِثال، صَفہٕ مِٹٲوِتھ رٲچھؠ کٔرِتھ تہٕ باقی کامہِ اَنجام دِتھ. اَگر تُہؠ چھِو کانٛہہ یِژھ کٲم تیلہِ کٔرِو کَتھ صَفَس پؠٹھ اَمِیُک اِظہار.
وِکیٖمیٖڈیا کامَنٕزَس پؠٹھ کِتھ پٲٹھؠ کَرو تَصویٖر اَپلوڈ
ساینَسی رِسالہٕ اَمریٖکاہٕچ رِیاستَھ
صَفَن کِتھ پٲٹھؠ چھُ ناو بَدلاونہٕ یِوان؟
اَسلام عَليكُم تہٕ پرَٛنام! وومید چھِ زِ تُہؠ ٲسِو تھیٖکھ پٲٹھؠ، کَتھ چھِ یِتھ پٲٹھؠ زِ اَسہِ چھِ یَتھ وِکیٖپیٖڈیاہَس پؠٹھ کیٚنٛہہ مَدَتھ صَفہٕ، مَدَتھ ویڈیو تہٕ آڈیو تَخلیٖق کٔرمٔتؠ وِکیٖمیٖڈیا فَونڈیشَن ہٕنٛد مَدَتھ سٟتؠ. اَتھ مَنصوبَس دوران آے صَفہٕ ویڈیو تہٕ آڈیو تَخلیٖق کَرنہٕ یِم صٲرفَن اؠڈِٹ کَرنَس مَنٛز مَدَتھ ہیٚکَن کٔرِتھ. تُہؠ ہیٚکِو یِم تَمام صَفہٕ یَتھ جاے وُچھِتھ. یِمَن صَفَن ہٕنٛز لِنک ییٚہِ خٲر مَقدَم فرما مَنٛز تہِ دَرٕج کَرنہٕ تاکہِ نٔو صٲرِف ہیٚکَن یِمو صَفو سٟتؠ اؠڈِٹ کَرُن ہیٚچھِتھ.
چۄنٛکہِ اَمہِ مَنصوبُک وَقٕت گو اِختِتام، وَنہٕ چھِ تُہؠ أس اپیٖل کَران زِ تُہؠ دِیو یِمَن صَفَن پؠٹھ راے یَتھ جاے. اَتھ مَنٛز ہیٚکِو تُہؠ پَنٕنؠ تَجویٖز دَرٕج کٔرِتھ تاکہِ یِم صَفہٕ گَژھَن مذیٖد بَہتَر تہٕ کَرَن صٲرفَن مَدَتھ یَمہٕ سٟتؠ یہِ وِکیٖپیٖڈیا پَکہِ تَرقی ہٕنٛزِ وَتھہِ پؠٹھ.
مَدَتھ ویڈیو کِتھ پٲٹھؠ چھِ تَخلیٖق کَرنہٕ یِوان ؟
زٲتی زِندگی[اؠڈِٹ]
لِنکہٕ[اؠڈِٹ]
- وِکیٖپیٖڈیاہَس پؠٹھ کِتھ پٲٹھؠ چھُ کھاتہٕ بَناونہٕ یِوان ؟
- وِکیٖپیٖڈیاہَس پؠٹھ کِتھ پٲٹھؠ چھِ صَفہٕ پَکناونہٕ یِوان؟
- ڈیسکٹاپَس پؠٹھ کِتھ پٲٹھؠ چھُ کٲشرِس مَنٛز لیٚکھنہٕ یِوان ؟
- وِکیٖمیٖڈیا کامَنٕزَس پؠٹھ کِتھ پٲٹھؠ چھِ تَصویٖر اَپلوڈ کَرنہٕ یِوان؟
- لِنکہٕ کِتھ پٲٹھؠ چھِ تَخلیٖق کَرنہٕ یِوان ؟
- حَوالہٕ کِتھ پٲٹھؠ چھُ دِنہٕ یِوان ؟
- زٲژ کِتھ پٲٹھؠ چھِ رَلاونہٕ یِوان؟
- کَتھ صَفہٕ تَعارُف.
- مَضموٗن تَوٲریٖخ تَعارُف.
- کَتھ صَفہٕ ہؠدایَتھ
- اَصٕل پٲٹھؠ کٔرِو کَتھ
- ذٲتی حَملہٕ چھُ غَلَط
- باقی صٲرِف تہِ ہیٚکَن اؠڈِٹ یِوان
ظٲہِر اؠڈِٹ خانہٕ مَنٛز تہٕ کوڈ اؠڈِٹ خانَس مَنٛز
تَصویٖر کِتھ پٲٹھؠ چھِ مَضموٗنَس مَنٛز اِستِمال کَرنہٕ یِوان؟
یِم ویڈیو چھِ کرٛییٹِو کامَنٕز اِنتِساب-یَکسان شَرکٔژ 4.0 (CC-BY-SA 4.0) تَحَت دٕستِیاب. یَتھ مَنٛز چھِ کیٚنٛہہ نِشان اِستِمال کَرنہٕ آمِت یِم وِکیٖمیٖڈیا فَونڈیشَنہِ ہٕنٛد ناونہٕ دَرٕج چھِ.
ٲکا ۆ ۄاما


text:
کانہہ تہِ شعر پٔرتھ چھہ ذہنس منز سوال وۅتھنۍ لازمی تہ سوال وۅتھنۍ چھہ جان چیز۔ اگر نہ سوال ووتھ ، یا تہ آسہِ شعر معمولی نتہ آسہِ تمیک مضمون، یا آسن تمکۍ پیکر تہ استعارہ، نتہ آسن تمکۍ الفاظ تہ زبان ویدۍ۔ اکثر شعر پٔرتھ چھہ نہ میٲنس دلس تہ دماغس کٕتہ کٕتہ تہِ گژھان، مگر کانہہ کانہہ شعر چھہ تھپھ تراوان تہ سوچنس پیٹھ مجبور کران۔ یموے منزہ چھہ شہناز سند یہ شعر :
کۅ پاٹھۍ پیوکھ ژیتس یتھ بیہ سریہہ مقامس پیٹھ
زہ ژور قطرہ اچھن منز میہ ٲسۍ رٲوۍ تمے
یہ شعر چھہ اکس نازک مقامس یا معاملس کن اشارہ کران۔ امہ کتھہِ ہند چھہ شعرس سننہ برونہے احساس گژھان۔ کۅپاٹھۍ لفظہ سیتۍ چھہ ظاہر زِ امہ شعرک مخاطب یاد پیون چھہ نہ کانہہ خوشگوار واقعہ۔ کۅپاٹھۍ گوو زبردست پاٹھۍ، ژرۍ پاٹھۍ، ولٹہ پاٹھۍ، کنہِ چارہ روس۔ یعنی یاد پینک یہ تجربہ دراو تکلیف دہ۔ کیازِ؟ امیک جواب چھہ امہ پتے ینہ واجنہِ ترکیبہِ منز۔ "بیہ سریہہ مقام”۔ مقام چھہ جاے تہِ تہ سفرک یا زندگی ہند کانہہ مرحلہ تہِ۔ سریہہ آسن گوو ماے محبت، لول۔ سۅ جاے تہ سہ مرحلہ یُس ریگستانکۍ پاٹھۍ خشک آسہِ۔ یتھ نہ کانہہ سریہہ آسہِ، یس سریہہ کہ خاطرہ کریشان آسہِ۔ یتھ منز نہ محبت آسہِ بلکہ شاید تمچ کمی یا تمیک ضد، نفرت۔ بیہ سریہہ مقام ترکیب چھیہ مختلف استعاراتی معنین ہنز متحمل۔ بیہ سریہہ مقام چھہ جایہ ہند تہ وقتک استعارہ تہِ بنان۔ کٲنسہِ ہند یاد پیون، یُس شاید جدا آسہِ گومت، یا یس سراسر لول اوس، چھہ لازما انسانہ سنزہ اچھ ادراوان۔ کٲنسہِ ہندس یادس منز اوش ہارُن تہ تمہ سیتۍ وقتہ کس کریشونس ریگستانس کانہہ فرق نہ پینۍ بلکہ پننۍ اشۍ قطرے راوراونۍ چھہ امہ شعرہ کس واقعس تکلیف دہ بناوان تہ امیک مضمون تہِ مشخص کران۔
زہ ژور قطرہ اچھن منز آسنۍ چھہ یہ اشارہ تہِ کران زِ اوش ہارۍ ہارۍ چھیہ اچھ گۅڈے خشک گمژہ۔ یتھ کتھہِ کن تہِ اشارہ زِ یاد پینہ وٲلس نش یوتاہ ماے محبت تہ سریہہ اوس، تتھ سیتۍ ہمسری چھیہ نہ ممکن۔ یا تہ گژھہِ تیوت سریہہ تہ اوش اچھن منز آسن زِ یہ وقتک صحراو گژھہِ سیراب نتہ راون یم قطرہ تہِ یم کینژن شخصن (مثلا متکلم) سنزن اچھن منز موجود چھہِ۔ صحراو چھہ تیتھے یتھ اوس، انزہ منزہ اگر روو کینہہ تہ یم پننی اشۍ قطرہ، یم خبر کنہِ مشکل گرِ منز ما یہن پانہ سے بکار۔ انسان چھہ نہ صرف نیبرمس دنیاہس بلکہ پننس پانس تہِ لول وندان۔ کینہہ قطرہ چھہِ پننہ خاطرہ تہِ رژھراونۍ یپوان۔
شعرس منز کتھ چیزس دمو مرکزی اہمیت، کٲنسہِ ہندس یاد پینس، بیہ سریہہ مقامس، کٲنسہِ ہندس اشکۍ قطرہ راورنس؟ معنیچ قطعیت چھیہ سوالن ہند سلسلہ بند کران۔


text:
كأشُر
خیر مقدم تُہند
شان ٹرانسلیشن پیٹھ!
شان ٹرانسلیشن پیٹھ چھِ توہ یقینی ویرلڈ کلاس ٹرانسلیشن میلان،
تحریری مواد، ٹرانسکریپشن تِہ سب ٹائٹلنگ سروس بہتر نیرخن پیٹھ۔
دنیا ہس منز بہتر۔
35 خوت زیادِ مُلکن منز سین سٲتھی
ساروی خوت کم نیرخن پیٹھ یقین دہٲنی وٲل معیار
ٲیس چھِ جُرمانہ ادا کران اگر نِہ فراہم کرنس قٲبل دراے
2500 زبانن خوت زیادِ ترجمہ فراہم کران
300 زبان تام تحریری مواد فراہم فراہم کران
زیوٗنمُت800 خوت زیادِ کلائنٹن ھوٗند بھروسہ دنیا برس منز
فراہم کران 24x6 صرف " تمام زنان بین العقوٲمی ٹیم"
جانچ کریو پائمانہ خرچہ یا کریو آن لائن بات چیت۔
شُکریا!